Tutera 2022: Albisteak, bideoak eta argazkiak Tutera gaiari buruz\n1 / 19\tHurrengoa\nArguedasen desagertuta zegoen pertsona baten gorpua topatu dute\nPublikatuta: 2022/05/19 08:44 (UTC+2) Azken eguneratzea: 2022/05/19 08:44 (UTC+2)\nGoizaldean aurkitu dute hilotza. Besteak beste, Nafarroako suhiltzaileak, Foruzaingoa, Arguedaseko bizilagunak eta senitartekoak aritu dira bilaketa lanetan.\nMartin eta Nahia, Nafarroan 2021ean jaio ziren haurren izenik ohikoenak\nPublikatuta: 2022/05/09 08:56 (UTC+2) Azken eguneratzea: 2022/05/10 08:56 (UTC+2)\nAurreko urteetan erregistratutako izenekin alderatuta, June eta Lara sartu ziren gehien erabilitako hamar neska izenen artean; mutilei dagokienez, Hugo, Enzo, Javier eta Markel dira lehen hamarren artean berriak.\nVeronica Serrano, Tuterako "aingerua"rekin egon da gaur ETB, nola prestatzen zen ikusiz\nPublikatuta: 2022/04/17 16:30 (UTC+2) Azken eguneratzea: 2022/04/17 16:30 (UTC+2)\nUrtero legez, Pazko Igandean, aingeruaren jaitsiera izan da Tuterako Foruen plazan, Jesus berpiztu dela iragartzeko. Zazpi urteko neskatxoak emozio handiz bizi izan du jaia eta aingeru ohiak babesa ematera joan dira.\nTuterara iritsi da Korrika eguerdian\nPublikatuta: 2022/04/03 13:47 (UTC+2) Azken eguneratzea: 2022/04/04 13:47 (UTC+2)\nErriberan ibili dira korrikalariak goizean zehar, eta eguerdian Tuterara heldu dira. Arratsaldean, Nafarroako lurrik lehorrenak bisitatuko dituzte.\nErriberan euskara bizi bizirik dagoela erakutsi du beste behin Korrikak\nPublikatuta: 2022/04/03 14:13 (UTC+2) Azken eguneratzea: 2022/04/04 14:13 (UTC+2)\nBigarren eguna du gaur Korrikak Nafarroan. Sakana, Iruñerria eta Erriberri harrapatu zituen atzo, eta Erriberagoitian hasi dute gaurko eguna. Goizeko lehen orduan, Erriberara iritsi dira, eta eguerdian Tuteratik pasa da. Arratsaldean, Zangozarantz egingo dute, Nafarroako lurrik lehorrenak bisitatuz.\nNafarroa hegoaldean barrena ibiliko da Korrika gaur\nPublikatuta: 2022/04/02 15:22 (UTC+2) Azken eguneratzea: 2022/04/03 15:22 (UTC+2)\nErriberan ibiliko dira goizean zehar, eta eguerdirako espero dira korrikalariak Tuteran. Arratsaldean, Nafarroako lurrik lehorrenak bisitatuko dituzte.\nZein eraikin geratuko da bihar ilunetan Planetaren Orduan?\nPublikatuta: 2022/03/25 13:21 (UTC+1) Azken eguneratzea: 2022/03/25 13:21 (UTC+1)\nArabako, Bizkaiko, Gipuzkoako eta Nafarroako 36 udalerrik egin dute bat WWFren kanpainarekin. Ordubetez, 20:30etik 21:30era, argiak itzaliko dituzte euren eraikin eta leku adierazgarrienetan.\nKoronabirus kasuak Nafarroan: kurbaren egoera\nPublikatuta: 2020/03/30 13:55 (UTC+2) Azken eguneratzea: 2022/03/17 13:55 (UTC+1)\nKontsultatu hemen Nafarroako koronabirus kasuen azken datuak.\nForuzaingoak ikerketa abiatu du Tuterako etxebizitza batean gizon baten gorpua aurkitu ostean\nPublikatuta: 2022/03/05 22:22 (UTC+1) Azken eguneratzea: 2022/03/05 22:22 (UTC+1)\n66 urteko gizonezko bat da. Foruzainek dei bat jaso zuten Madrildik, "bi hilabetean anaiaren berririk ez" zuen pertsona batena.\nCovid-19ak eragindako ospitaleratzeak 100dik jaitsi dira Nafarroan, hildakorik izan ez den egun batean\nPublikatuta: 2022/02/26 15:22 (UTC+1) Azken eguneratzea: 2022/02/26 15:22 (UTC+1)\nKoronabirus kasu berriek 200 azpitik jarraitu dute eta ez da ospitaleratze berririk izan, Nafarroako Gobernuaren arabera.\nGizon bat kondenatu dute titulurik gabe diagnostikatu eta tratamenduak proposatzeagatik Nafarroan\nPublikatuta: 2022/02/23 09:01 (UTC+1) Azken eguneratzea: 2022/02/24 09:01 (UTC+1)\nIruñeko Zigor arloko 4. Epaitegiak 1.080 euroko isuna ordaintzera eta konfiskaturiko materiala suntsitzera kondenatu du. Gutxienez 2004tik zeraman pazienteak diagnostikatzen eta tratatzen.\nNabarmen egin dute behera covid kasuek Nafarroan, murrizketarik gabeko lehen asteburuan\nPublikatuta: 2022/02/20 08:08 (UTC+1) Azken eguneratzea: 2022/02/21 08:08 (UTC+1)\n161 positibo atzeman zituzten larunbatean, hiru hilabetean egun bakarrean zenbatu duten kasu kopururik txikiena. Dena dela, 2021eko egun berean, duela urtebete, 58 izan ziren. Gainera, pertsona bat hil eta 3 ospitaleratu zituzten covid-19agatik.\nPertsona bat hil da eta 414 positibo berri zenbatu dituzte Nafarroan\nPublikatuta: 2022/02/15 15:53 (UTC+1) Azken eguneratzea: 2022/02/15 15:53 (UTC+1)\nOspitaleetako presioak behera egin du, baina oraindik 141 pertsona daude erietxeratuta, horietako 20 ZIUetan.\nBeheranzko joerari eusten diote Nafarroan, 209 kasu berrirekin\nPublikatuta: 2022/02/14 09:46 (UTC+1) Azken eguneratzea: 2022/02/14 09:46 (UTC+1)\nAuzoz auzo, Iruñeko Bigarren Zabalgunea da kaltetuena, 16 kasu berri izan baitira azken 24 orduetan.\nRozalen, Amaia, Natalia Lacunza, Anne Lukin eta beste 14 emakumez osatutako kartela, 2022ko Ribera Sounden\nPublikatuta: 2022/02/09 14:41 (UTC+1) Azken eguneratzea: 2022/02/09 14:41 (UTC+1)\nUztailaren 15etik 17rako asteburuan izango da aurtengo Ribera Sound festibala, Tuteran. Emakumez osatu dute kartela “musika jaialdietan dagoen gizonen eta emakumeen arteko arrakalaren erantzun gisa”.\nAbendu aurreko datu epidemiologikoetara itzuli da Nafarroa, 395 positibo atzemanda azken egunean\nPublikatuta: 2022/02/06 14:11 (UTC+1) Azken eguneratzea: 2022/02/06 14:11 (UTC+1)\nAtzo egindako proben % 34,5 positiboak izan ziren. Gainera, 3 pertsona hil ziren covid-19aren ondorioz, eta 11 pertsona ospitaleratu zituzten, horietako bat ZIUn.\n738 positibo atzeman dituzte Nafarroan, milatik behera hirugarren egunez jarraian\nPublikatuta: 2022/02/05 14:19 (UTC+1) Azken eguneratzea: 2022/02/05 14:19 (UTC+1)\n231 kasu Iruñean diagnostikatu dituzte, 22 Zizur Nagusian, 20na Berriozarren, Buztintxurin eta Arrotxapean eta 19 Lizarran. Gainera, bi pertsona hil ziren covid-19agatik eta bost lagun ospitaleratu zituzten.\nOspitalera eraman dute haur txiki bat, Tuterako eraikin batean sutea izan ondoren\nPublikatuta: 2022/01/27 19:42 (UTC+1) Azken eguneratzea: 2022/01/27 19:42 (UTC+1)\nZenbait pertsona kaltetu dira kea arnasteagatik eta haurtxoa ospitalera eraman dute, medikuaren gomendioz.\nSara Pina lo zegoela hil zuela aitortu dio epaileari bere senarrak\nPublikatuta: 2022/01/26 14:25 (UTC+1) Azken eguneratzea: 2022/01/26 14:25 (UTC+1)\nAkusatuak epaile aurrean onartu egin du urtarrilaren 8ko gauean bere emaztea labankadaz hil zuela lo zegoen bitartean. Gainera, ezkutitzen bitartez barkamena eskatu die Sararen familiari, bere familiari eta epaileari.\nSara Pina hil zuela aitortu du bere senarrak\nPublikatuta: 2022/01/25 13:25 (UTC+1) Azken eguneratzea: 2022/01/26 13:25 (UTC+1)\nEpaileak baldintzarik gabeko behin-behineko espetxealdia ezarri dio. Hilketa delitua egotzi dio, eta, beraz, 15 eta 25 urte bitarteko zigorra bete beharko du kartzelan.\nSara Pinaren ustezko hiltzailea Tuterako Justizia Jauregira iritsi da 'hiltzaile' oihuen artean\nPublikatuta: 2022/01/26 11:15 (UTC+1) Azken eguneratzea: 2022/01/26 11:15 (UTC+1)\nSara Pina emaztea hiltzeagatik Frantzian atxilotutako gizona, "hiltzaile" oihuen artean iritsi da Tuterako epaitegira epailearen aurrean agertzeko.\nSara Pinaren lagunak: ''Justizia nahi dugu gure lagunarentzat''\nPublikatuta: 2022/01/26 10:36 (UTC+1) Azken eguneratzea: 2022/01/26 10:36 (UTC+1)\nSara Pinaren lagunek elkarretaratzea egin dute Tuterako Justizia Jauregiaren aurrean, Jose Maria Uruñuela senarra eta ustezko hiltzailea noiz iritsiko zain, epailearen aurrean deklaratzeko.\nBikotekidea Valladoliden hil ostean ihesi alde egin zuen gizonari 10 urteko zigorra ezarri diote\nPublikatuta: 2022/01/25 15:42 (UTC+1) Azken eguneratzea: 2022/01/25 15:42 (UTC+1)\nIa bi hilabete egin zituen ihesi Tuteran atxilotu zuten arte. Emakumearen gorpua indarkeria zantzuekin aurkitu zuten Valladolideko pentsio batean otsailean.\nFrantziak gaur utziko du Espainiaren esku Sara Pinaren ustezko hiltzaile eta senarra\nPublikatuta: 2022/01/24 08:17 (UTC+1) Azken eguneratzea: 2022/01/25 08:17 (UTC+1)\n41 urteko gizasemeak asteazkenean deklaratuko du Tuterako epaitegian.\nFrantziak asteartean utziko du Espainiaren esku Sara Pinaren ustezko hiltzailea\nPublikatuta: 2022/01/20 12:50 (UTC+1) Azken eguneratzea: 2022/01/20 12:50 (UTC+1)\n41 urteko gizasemeak biharamunean, hilaren 26an, deklaratuko du Tuterako epaitegian.\nSara Pinaren ustezko hiltzailea Tuterako Epaitegiaren esku uztea erabaki du Frantziak\nPublikatuta: 2022/01/18 12:53 (UTC+1) Azken eguneratzea: 2022/01/18 12:53 (UTC+1)\nFrantzian atxilotu zuten ostegunean, euroagindu bat betez. Nafarroako Justizia Auzitegi Nagusiko iturriek azaldu dutenez, ez dute zehaztu noiz espainiaratuko duten.\n2.000 positiboren langa gainditu du berriro Nafarroak\nPublikatuta: 2022/01/18 12:41 (UTC+1) Azken eguneratzea: 2022/01/18 12:41 (UTC+1)\nAurreko egunetako datuekin alderatuta, atzemandako kasu kopuruak gora egin badu ere, duela astebete 3.507 positibo hautematen zituzten, eta duela 14 egun, 3.136.\nFrantziako epaitegi batek Sara Pinaren senarra Espainiaratzea aztertuko du gaur\nPublikatuta: 2022/01/13 12:42 (UTC+1) Azken eguneratzea: 2022/01/18 12:42 (UTC+1)\nPoitierseko Apelazio Auzitegiaren instrukzio aretoak euroagindua aztertuko du, Espainiaratu ala ez erabakitzeko.\nZortzi pertsona hil dira Nafarroan azken orduetan eta 1.385 positibo berri zenbatu dituzte\nPublikatuta: 2022/01/17 13:39 (UTC+1) Azken eguneratzea: 2022/01/17 13:39 (UTC+1)\nOspitaleetako presioak gora egin du astebetean. Gaur egun, 266 gaixo daude covid-19agatik ospitaleratuta; horietako 37, ZIUetan. Duela astebete, 250 gaixo zeuden erietxetan; 31, ZIUetan.\nOspitaleen egoera are gehiago gaiztotu da Nafarroan, eta bi pertsona hil dira covid-19ak jota\nPublikatuta: 2022/01/13 13:07 (UTC+1) Azken eguneratzea: 2022/01/13 13:07 (UTC+1)\n266 pertsona daude erietxeratuta, 36 kritiko. Asteazkenean, 31 pertsona ospitaleratu behar izan zituzten; horietako bost, ZIUetan.\nSara zuen izena, eta ez da kasu bakana izan\nPublikatuta: 2022/01/12 08:15 (UTC+1) Azken eguneratzea: 2022/01/13 08:15 (UTC+1)\nIndarkeria matxistaren biktimak ez dira zerrenda hotz batean gehitzen diren datu anonimoak. Tuteran hildako emakumeak izen-abizenak zituen, eta hainbat proiektu etorkizunerako.\nNafarroako Gobernua herri akusazioa izango da Sara Pinaren hilketaren inguruko epaiketan\nPublikatuta: 2022/01/12 18:15 (UTC+1) Azken eguneratzea: 2022/01/12 18:15 (UTC+1)\nEmakumeen aurkako indarkeriari aurre egiteko 2015eko foru legea jarraituz hartu du erabakia. Krimenaren aurrean Foru Gobernuaren "gaitzespen eta errefusa sakonena", berretsi du Javier Remirezek.\nSenideek eta lagunek azken agurra eman diote Sara Pinari\nPublikatuta: 2022/01/12 17:48 (UTC+1) Azken eguneratzea: 2022/01/12 17:48 (UTC+1)\nSenideek eta lagunek Sara Pina tuterarra agurtu nahi izan dute, ustez bere senarrak hil duena. Jende ilara luze batek jarraitu du hil-autoa, hilkutxa elizaraino eramateko.\nMinutu bateko isilunea Tuteran Sara Pinaren hilketagatik\nPublikatuta: 2022/01/12 13:35 (UTC+1) Azken eguneratzea: 2022/01/12 13:35 (UTC+1)\nTuterako Udalak hiru dolu egun deklaratu ditu Sara Pinaren hilketagatik. Nafarroako udalerriko Alejandro Toquero alkateak adierazi duenez, horrelako albisteak "lotsagarriak" dira.\nLau pertsona hil eta 31 ospitaleratze berri izan dira Nafarroan, horietatik hiru ZIUetan\nPublikatuta: 2022/01/12 13:22 (UTC+1) Azken eguneratzea: 2022/01/12 13:22 (UTC+1)\nGuztira, 257 pertsona daude ospitaleratuta covid-19ak jota, horietatik 33 ZIUetan. Asteartean 2.999 positibo hauteman ziren; duela astebete, 3.616.\nSamina da nagusi Tuteran eta hiru dolu-egun ezarri ditu Udalak Sara Pinaren hilketagatik\nPublikatuta: 2022/01/12 13:43 (UTC+1) Azken eguneratzea: 2022/01/12 13:43 (UTC+1)\nGainera, arratsaldeko 20:00etan Foruen Plazan egingo den bilkuran parte hartzeko deia egin die herritarrei.\nSara Pinaren ustezko hiltzailea, Parisera noiz eramango zain\nPublikatuta: 2022/01/12 14:22 (UTC+1) Azken eguneratzea: 2022/01/12 14:22 (UTC+1)\nFrantziako hiriburuan tramitatzen dituzte euroaginduak. Horregatik eramango dute bertara, Nafarroako Justizia Auzitegi Nagusiko iturriek adierazi dutenez.\nTuteran eraildako emakumearen senarra Bordele iparraldean atxilotu dute, Boisredon herrian\nPublikatuta: 2022/01/11 20:54 (UTC+1) Azken eguneratzea: 2022/01/11 20:54 (UTC+1)\nTuteran hildako emakumearen senarra atxilotu dute, Frantzian agertu ostean. 41 urteko atxilotuak emaztea hil zuela arrazoitzen duten zantzuak daude, Tuterako guardiako epailearen arabera.\nSamina, amorrua eta ezintasuna Cortesen, Sara Pinaren hilketagatik\nPublikatuta: 2022/01/11 21:12 (UTC+1) Azken eguneratzea: 2022/01/11 21:12 (UTC+1)\nCorteseko alkateak herriaren "amorru eta ezintasun sentsazioa" azaldu du. Udalak aho batez hilketa gaitzetsi du, baita "emakumeen aurkako edozein indarkeria" ere. Era berean, hiru dolu egun ofizial deitu ditu.\nFrantzian atxilotu dute Tuteran eraildako emakumearen senarra\nPublikatuta: 2022/01/11 08:15 (UTC+1) Azken eguneratzea: 2022/01/12 08:15 (UTC+1)\n41 urteko atxilotuak emaztea hil zuela arrazoitzen duten zantzuak daude, Tuterako guardiako epailearen arabera. Emakumea hil ostean, Nafarroatik alde egin zuen, eta Boiseredon (Frantzia) harrapatu dute.\nNafarroa azken ordukoa\nJarrai itzazu Nafarroako azken orduko albisteak eitb.eus-en.


Zuzendaritza Batzordea - BIZKAIKO MEDIKUEN ELKARGOA\nBizkaiko Medikuen Elkargoko Zuzendaritza Batzordearen zeregina da jardunbide profesional egokia eta elkargokide diren medikuen etika eta jakintza bermatzea, ordezkatzen duen kolektiboaren eta, oro har, gizartearen aurrean.\nBatzordeak Bizkaiko mediku guztiak ordezkatzen ditu eta kideak elkargokideek aukeratzen dituzte, demokratikoki.\nHauteskundeak lau urtero egiten dira eta azkeneko hauteskundeetan, 2021ko otsailaren 22an, elkargokideek kide hauek hautatu zituzten:\nCosme Naveda Pomposo, presidentea.\nMercedes Fraca Padilla, lehen presidenteordea,\nJoseba Atxutegi Amarika, bigarren presidenteordea eta Lehen Maila Arretarakoa\nJose Antonio Zabala Egurrola, hirugarren presidenteordea eta Ospitaleetarakoa\nJuan Gondra del Río, idazkaria.\nEugenio Dominguez Zapatero, idazkariordea.\nJulia Nicolas Poza, diruzaina.\nJulia Nicolas Poza, Landa-medikuak.\nJose Antonio Zabala Egurrola, Ospitaleak.\nJoseba Atxutegi Amarika, Lehen Arreta.\nJesus Orbe Bidaurrazaga, Erretiroa hartutako medikuak.\nAmagoia Arteagabeitia González, Jarduera Libreko Medikuak eta Medikuntza Kolektiboa.\nLaura Grau de Diego, azken bost urteetan graduatutakoak eta ikasten ari direnak.\nPatxi Santaolalla Montoya, Tutore eta Irakasle medikuak.\nSara Olariaga Arrazola, administrazio publikoetako medikuak.\nJon Imanol Sanmiguel Zabala, langabezian dauden edo lan prekaria duten medikuak.\nZuzendaritza Batzordeko edozein kiderekin harremanetan jar zaitezke, esteka honetan: Zuzendaritza Batzordea


COMPET’plus POCTEFA proiektuaren topaketa birtualen amaiera - Eurorégion Nouvelle-Aquitaine, Euskadi, Navarre\nEurorégion Nouvelle-Aquitaine, Euskadi, Navarre > Berriak > Artikuluak > Berrikuntza > COMPET’plus POCTEFA proiektuaren topaketa birtualen amaiera\nCOMPET’plus POCTEFA proiektuaren topaketa birtualen amaiera\nCOMPET’ Plus, Akitania-Berriaren, Euskadiren eta Nafarroaren arteko enpresa lehiakortasunaren eta enpresa txiki eta ertainen berrikuntzaren mugaz gaindiko proiektuak, mugaz gaindiko topaketa birtualak egin ditu urtarrilean eta otsailean. Bertan, proiektuaren lau gaiak jorratuko ziren : energia, mugikortasuna, nekazaritzako elikadura eta sormen-industriak.\nTopaleta birtualek, INTERREG V – POCTEFA programaren bidez Europako FEDER Funtsek finantzatutako COMPET’ Plus programaren edukia azaltzeko eta hautatutako lau sektoreetan dauden joerak eta aukerak ezagutzea permititu dituzte.\nLehen topaketa birtualak (urtarrilaren 12an) eletromugikortasuna (elektrikoa eta hidrogenozkoa) ukan du ildotzat. 93 lagunek parte hartu dute eta CIDETEC, PRAGMA, MOBILITY eta IRIZAR e-MOBILITY enpresek gaiaren potentziala ohartarazi dituzte. Bestalde, Stardust bezalako proiektuak aurkeztuak izan dira.\nBigarren topaketa birtualean (urtarrilaren 19an), parte hartzaileek ACCIONA, REPSOL, ESTIA RECHERCE eta Landare-Olioen frantses institutoa enpresak ukan dituzte entzugai energía hibridazioa buruz.\nUrtarrilaren 26an, hirugarren topaketak elikadura osasungarria sukaldaritza kolektiboan jorratu du. NAGRIFOOD, AUSOLAN, INTIA eta ACENA enpresen lekukotasunek sukaldaritzaren joerak eta mugazgaindiko proiektuen garrantzia azpimarratu dituzte, berezi lekuko eta saisoko produktueri dagokionez.\nOtsailaren 2ko azken topaketak industria aplikazioetarako animazio birtualeko landidetza aipatu du. Hitzlariek, adibide batzuei esker, errealitate birtual edota handituaren erabilpen industrialaren potentziala aipatu dute. BASQUEGAME, NAUTILUS, NOVA eta INNOVAE enpresen experientziak entzun dira.\nHitzartze eta eduki guziak proiektuaren webggunean aurki daitezke : competplus.eu\nCOMPET’Plus programa 2022ra arte garatuko da, eta inplikatutako hiru lurraldeetako (Akitania-Berria, Euskadi, Nafarroa) enpresa, zentro teknologiko eta klusterrekin mugaz gaindiko bi berrikuntza-plataforma sortzea du helburu. Enpresa traktoreen (talde handiak edo enpresa liderrak) eta enpresa hornitzaileen (ETEak eta tokiko enpresak) arteko lankidetza-lana sustatzea du xede, eskaintza teknologiko bateratua sortzeko.\nInformazio gehiagorentzat, competplus.eu webgunera sartu daiteke.


Pasa den asteari amaiera eman genion gaia berreskuratu nahi dugu, gaurko sarrera honetan sakontzeko asmoz. Pil-pilean egon da azken egunotan kontu hori eta oraindik horren ohiartzuna nonahi entzuten da. Oro har, gizartea sutan dago epaileek ezarritako sententziarekin. Ziur albistegietan eta sare sozialetan honen kontrako mezuak ikusi edota entzun dituzula. Anitzak izan dira guk geuk jaso ditugunak ere bai.\nHurrengo bideo hau onespenetan datza. Te kikara batekin primeran azaltzen du eta bideoaren hasieran eta amaieran sexu-harremanekin konparatzen du. Guk ekarri dizugu uste dugulako edozein harreman motatan aplikagarria delako. Ikusi eta entzun arretaz:\nEz beti da ez eta errespetatu behar da baldintzarik gabe. Ezetza jasotzeak dakartzan frustrazioa eta amorrua gestionatzen eta onartzen ikasi behar dugu.


Bakegileak, Bagoaz eta Bake Bidea elkarteek Urriaren 20an Donostiako manifestaldian parte hartuko dute – Sare Herritarra\n«Orain presoak » lemapean urriaren 20-an manifestaldi handi bat antolatua da Donostian. Manifestaldi horren helburua, Espaniar estatua interpelatzea da eta pausuak egin ditzan presoen auzian eskatzea. PSOE-ko gobernamendu berriak hainbat deklarazio egin zituen uda aintzin presoen hurbilketeri buruz. Geroztik soilik 3 preso mugitu dituzte Euskal Herritik 200km baino gehiogotara dauden Zuera eta Logroñoko presondegietanetara eta ez Euskal Herriratu Zaballako presondegira galdetua den bezala. Gaineratu nahi dugu hauetariko 2 gaixorik diren presoak izanik aske egon behar luketela.


Mota honetako tresna baten beharra argi eta garbi identifikatzen da 'Gipuzkoako gazteriaren ikasketak aukeratzeko arrazoiak' proiektuaren emaitzek adierazten dute Gipuzkoako lau ikasletik batek bere irizpideari bakarrik jarraitzen diola eta % 60ak Interneten bilatzen duela bere etorkizuneko ikasketen inguruko informazioa, egun bizi duten asebetetze maila baxuarekin.\nDagoen eskaintzari buruzko informazio falta horren ondorioz, DBHko eta Batxilergoko ikasle kopuru handi batek ez daki etorkizunean zer ikasketa egingo dituzten. Eta horri, graduko ikasleen uzte eta aldaketa portzentaje handiaren adierazle kezkagarria gehitzen zaio, baita egiten dituzten ikasketekin pozik ez egoteko ere.\nHorregatik guztiagatik, Etorlan euskal ikasleei eskura dituzten tituluei buruzko informazio argia eta fidagarria eskuratzen laguntzeko sortu zen, tituluen profilak beren lanbide-errendimendua, lan baldintzak eta enpresen beharrak konbinatuz.\nZein emaitza espero ditugu?\nOrientazio akademikoko politika hobe bat\nOrientazioaren arloan lan egiten duten profesionalek diote haien lana modu efikazean egiteko informazio egokia falta zaiela eta titulazio desberdinen inguruko txostenak eta enplegagarritasunari buruzko datuak falta zaizkiela. Etorlanen bitartez, informazio akademikoa, profesionala eta lanekoa modu erraz batean eta erabilgarrian eskaini nahi dugu, hainbat informazio-iturri konbinatuta.\nLangabezia eta jarduerarik ezako tasa txikiagoa eta kalitate handiago eta egonkorragoko enplegua\nMerkatuak eskatutako karreren, profesionalen eta profilen doikuntza hobetzen delako ikasleen aukerekin. Izan ere, Lanbidetik egiten den lanerako orientazioa hobetzen lagun dezake informazio sistema integratu efizienteago eta enpresa beharretatik gertuago dagoen lan merkatuaren jarraipen hobearen bitartez.\nDesberdintasun sozial txikiagoak\nDesberdintasunen alderdi anitzen barruan, ezin ditugu ahaztu baliabide urriagoak dituzten pertsonek dituztela informazio gutxiago enplegagarritasun handiagoa eta ordainsari handiagoak dituzten heziketa ibilbideen inguruan. Informazioa erraz helaraziz eta gizartearen oinarri zabalagoen eskura jarriaz, erabakiak informazio gehiagorekin hartzeko, desberdintasun horiek murrizten dira eta litekeena da haien heziketa maila ere igotzea.\nGenero desberdintasun txikiagoak\nKasu askotan, emakumeek lan barneratze txikiko hezkuntza zikloak edo unibertsitateko karrerak edo lan baldintza okerragoak dituztenak aukeratzen dituzte, gizartearen estereotipoek bultzatuta gehienbat. Lan informazio osagarri hobe baten eskaintzak aukeraketa horiek saihestu ahal izango ditu, eta genero-arrakalak murriztu.\nEnplegu bolumen handiagoa eta enpresen lehiakortasun handiagoa lortzen laguntzea\nEnpresek behar dituzten profilak hobeto doitu ditzaketela eta, beharrekoak diren gaitasunak areagotuz, enpresaren lehiakortasuna ere bultzatuko da.\nLurraldeko erakundeen talentua erakartzeko eta atxikitzeko politikak diseinatzen aurrerapausoa\nTalentudun pertsonak enpresa proiektuetan sartzeko beharrak eta betekizunak hobeto ezagutzen direlako.\nGurekin harremanetan jar zaitezke hemen etorlan@etorlan.eus\nLehenik eta behin, Gipuzkoako Foru Aldundiaren Ekonomia sustapena, Turismoa eta Landa Ingurunea Sailaren diru-laguntza eskertu nahi dugu, enpresen talentua eta pertsonen ikasketak sustatzeko programaren bitartez emana, haren laguntzarik gabe ezin izango genuelako proiektu hau garatu.\nAdegiren langileak ere gogor aritu dira lanean, eta haiez gain, kanpoko taldeen laguntza ere izan dugu, gure gaitasunetatik haratago iristea ahalbidetu digutenak haien kemenarekin eta konpromisoarekin.\nOso garrantzitsua izan da hurrengoen laguntza:\nDiseinua, irudia eta erabilgarritasuna garatzean.\nProgramazio funtzionala bihurtzen buruan gutxi gorabehera genuen guztia.\nBideo profesionalen grabazioan eta edizioan.\nAholkularitzan, zerbitzu digitalaren eta legea betetzearen arteko orekari eusteko.\nBukatzeko, ez ditugu ahaztu nahi titulazio eta lanbide desberdinen profilak grabatzen lagundu diguten enpresa guztiak, eta haiek egitea utzi diguten pertsona eskuzabal guztiak ere.


Duela 20 urte gertatu zen: Europako Parlamentua nola sartu zen - EBko berriemailea\nParlamentua Europako mailan jendearen ahotsa da 1979az geroztik, baina 1993an bakarrik onartu zuten EBko gainerako erakundeek parekide gisa. Maastrichteko Itunak sartuta, erabaki bateratuaren prozedurak Parlamentuari eta Europar Batasuneko Kontseiluari berbera eman zien gai ugariri buruz. Orain Europako lege gehienak horrela onartzen dira. Azaroaren 5ean EPk konferentzia berezi bat antolatzen du 20 urteko ko-erabakia ospatzeko.\n1999an, erabakitzeko baterako prozedura zabaldu zen eta Amsterdamgo Itunak eraginkorragoa bihurtu zuen. 1ko abenduaren 2009ean indarrean jarri zen Lisboako Itunaren arabera legegintzako prozedura arrunta eta Europako lege berriak sortzeko modu nagusia bihurtu zen.\nElkarrekin erabakitzeko prozedura 1ko azaroaren 1993ean sartu zen indarrean. 20 urteko ko-erabakia dela eta, konferentzia bat egingo da Parlamentuan azaroaren 5ean. Lisboako Itunaren arabera EPk gero eta gehiago dituen eskumenei eta horrek etorkizunerako zer esan nahi duen eskainiko da. Martin Schulz EPko presidenteak eta Gianni Pittella kontziliazioaz arduratuko den presidenteordeak irekiko dute konferentzia.\nGai erlazionatuak:20 urteAmsterdameko Itunako-erabakiaezaugarrifull-imageGianni PittellaMaastrichteko Ituna


Irabazi Donostiak kanpaina aurrekoaren abiapuntutzat jo du aurrekontu parte hartzaileen iragarpena | Irabazi Donostia\nIrabazi Donostia > Bloga > Prentsa > Prentsa oharra > Irabazi Donostiak kanpaina aurrekoaren abiapuntutzat jo du aurrekontu parte hartzaileen iragarpena\nAmaia Martinek, Irabazi Donostia (Ezker Anitza-IUk, Equok eta independenteek osatutako plataforma), udal taldearen bozeramaileak, hauteskunde kanpaina aurrekoaren abiapuntutzat jo du 2019ko udal aurrekontuetarako prozesu parte hartzailearen iragarpena.\nMartinek adierazpen hauek egin ditu alkateak, Goia jaunak, eta Herri Partaidetzako zinegotziak, Agirrezabalaga andereak, Donostiako Udaleko Gobernu Batzarraren asteroko bileraren ostean egin duten prentsaurrekoaren ondoren.\nAurrekontuak osatzeko herritarrek parte hartzeko iragarpenari buruz, Irabazi Donostiako bozeramaileak kritikatu egin du udal gobernuak hiru urte behar izan dituela aurrekontuetan parte hartzeko ekimen bat abiatzeko eta hain zuzen ere “datozen udal hauteskundeen atarian” egin izana; hiru urteotan, udal gobernuak “ez du bildu ezta udal kontseilu sektorialen proposamenik ere”.\nEra berean, Martinek gogorarazi du EAJk eta PSEk Ekialdeko Barrutia abiatzeko ere hiru urte behar izan dituztela (informazio horien arabera, era esperimentalean); Martinen hitzetan, horrek argi eta garbi erakusten du hiriko auzoetan parte hartzeko mekanismo egonkor eta deszentralizatuak diren barrutiak artikulatzeko konpromiso eza.\nIragarritako prozedurari buruz, Irabazi Donostiako bozeramaileak pentsatzen du “bitxia” dela 16 urtetik gorako edozein pertsonak proposamenak egin ahal izatea, hiriarekin edozein eratako lotura izanik, ez baitira konparagarriak Donostiara noizean behin erosketak egitera etortzea eta Donostiara lanera edo ikastera egunero etortzea.\nMartinek adierazi du udal gobernuari galderak egingo dizkietela prentsaurrekoan argi geratu ez diren beste gai batzuei buruz; adibidez, zertan datzan “bideragarritasun politikoa gainditzea” proposamen bat kontuan har dezaten, eta nork egingo duen aukeraketa hori.


Zac Efronek bere itxura utzi zuen | TeraNews.net\nZac Efronek bere itxura utzi zion\nEgilea Kravetz Pavel Aurkeztu 24.04.2021\nMendeko sexu sinboloa, Zac Efron Hollywoodeko aktoreak bere zaleak harritu zituen. Gutxienez, sare sozialetako izarraren jarraitzaile gehienek zalaparta sortu zuten eguneratutako argazkietan izandako aldaketa bitxien ondorioz.\nZac Efronek bera bezalakoa izateari utzi dio\nDena hasi zen aktoreak Vanessa Valladares neskalagunarekin hautsi zuen berria argitaratu zuela. Arrazoia ez dago zehaztuta, baina ziurtasun handiagoz esan daiteke herrialde desberdinetako filmazio ordutegi zatituak direla eta.\nAlbisteekin batera, Hollywoodeko izarrak bere argazkia argitaratu zuen. Irudi horrekin hasi zen mundu osoko boom Zac Efron inguruan. Laburbilduz, aktorearen aldarrikapenak honela dirudi:\nZach-en masailezurrak aurpegian forma karratuagoa hartu du. Argi dago Spartan aurpegiaren ezaugarriek adorea ematen dutela, baina hain azkar aurpegiaren forma aldatzea ebakuntza bidez bakarrik egin daiteke.\nAktoreak muskulu masa azkarregi irabazi zuen eta lasaitu egin zen bere burua. Hori profesionalen boteretik kanpo dago. Zer esanik ez eguneko aktore eta pintxo lanpetuekin aktoreak.\nRescueers Malibu taldeko Hollywoodeko aktore coolaren defentsan\nHollywoodeko izarraren itxura aldatzeari buruzko iruzkin negatiboekin batera, iritzi positiboak aurki ditzakezu. Zac Efronek itxura freskoagoa du. Aurpegi-ezaugarriekin eta irudiarekin, edozein akzio-filmetako eginkizun nagusia aldarrikatu dezakezu.\nAktoreak berak esku-hartze kirurgikoari buruzko galderak erantzutea saihesten du. Egia esan, ez du axola. Azken finean, pertsona bakoitza bere patuaren arbitroa da. Zaleetako inork ez du Zac Efron gaitzesteko eskubiderik. Atsotitz bat oso aproposa da hemen - "Erraza da beste norbaiten begietan motatxo bat ikustea, baina ez da patua zure begian enbor bat antzematea". Zorte ona opa diogu Zach-i hain dotore gizon basatia bihurtu duen proiektu berri horretan.\nMINI PC Beelink GKmini 8/256 Windows 10-rekin - ikuspegi orokorra\nZeintzuk dira udako beroan edateko hotzik onenak\nTelebista zorrotzak - 4K eta Bezelless DL eta DN serieak\nBarne diseinua - zergatik ezin duzu konponketarik egin diseinurik gabe\nG50S - TV-BOXerako urruneko kontrola: ikuspegi orokorra, inpresioak\nZer eraman zurekin ibilaldi batean: gauza garrantzitsuen zerrenda\nWindows 11 - hardware eskakizunak sistema lurperatu dezake\nApple iPhone SE 2022-k iPhone Mini-ren patua errepika dezake\nHyundai Santa Fe Inspiration 2018: chic korearrean\nTelebistako boxeoari buruzko programa multzoa: berrikuspena, gomendioak\nJBL Charge 4 - bozgorailua Power Bank-ekin


Diru-Sarrerak Bermatzeko Errentan egingo dituzten murrizketak eteteko exijitu zioten atzo Eusko Jaurlaritzari – Hala Bedi\n> Diru-Sarrerak Bermatzeko Errentan egingo dituzten murrizketak eteteko exijitu zioten atzo Eusko Jaurlaritzari\nEuskal Herriko Eskubide Sozialen Kartako eragileek protesta ekintza bat burutu zuten atzo Eusko Legebiltzarraren aurrean, EAJ eta PSE alderdiek Diru-sarrerak Bermatzeko Errenta (RGI) murrizteko aurkeztu duen legea bertan behera uztea eskatuz.\nEAJ eta PSE alderdiek tramitatu dute DSBEaren erreforma berria PPren babesari esker. Eusko Jaurlaritza osatzen duten alderdiek osatutako proposamen berriak DSBEra sartzeko baldintzak gogortu dituzte eskubideak murriztearekin batera.\nErreforma berriak etxebizitza bakoitzeko DSBE bakarra izatera mugatzen du, etxebizitza berdinean bizi diren pertsona guztiak bizikidetza-unitate bereko kidetzat hartuz tartean familia harremanik ez egon arren. Eskubide Sozialen Kartako eragileen iritziz “Eusko Jaurlaritzak mespretxatu egiten du errealitate gordina; izan ere, bizikidetza-unitateak etxebizitza partekatzera behartzen ditu, baliabide ekonomiko urriak dituzten eta alokairuen eta hipoteken prezio altuei modu independentean aurre egiteko gai ez diren pertsonak edo familiak direlako”.\nKontrol neurriak ere zorroztu nahi ditu Jaurlaritzak, “jende txiroaren gaineko etengabeko susmoa zabaltzen du, gizarte prestazioak jasotzen dituzten familiak kriminalizatuz” eragileen iritziz. Ikuspuntu feminista batetik ere atzerapausoak suposatuko ditu lege berriak “Tratu txarrak familian” terminoak ordezkatuko baitu indarkeria matxistaren kontzeptua, Eskubide Sozialen kartako Sinatzaileek horrela azladu dute: “Edukiz husten da emakumeok aurre egin behar diogun egiturazko indarkeria, eta “familia barruko indarkeria” kontzeptuaren ildoari jarraituz, eskuindar aberatsenak defendatuta, Vox buru dela”.\nErreforma honen aurrean Euskal Herriko Eskubide Sozialen Kartak, balioan jarri du 51.000 pertsonek sinatutako Herri Ekimen Legegilea, Eusko legebiltzarrak atzera bota zuena EAJ, PSE eta PPren babesarekin. Herri ekimen legegileak DSBEaren erreformaren osoko zuzenketa egitea exijitzen zuen.\nPobrezia, etenik gabe hazten den gaitza\nPobreziari aurre egiteko lege berri bati ateak itxi dizkio Eusko jaurlaritzak errefroma berri honekin. Datuak kezkagarriak dira, 70.348 pertsonan pobrezia-egoeran bizi dira DBSE jaso arren etapobrezian bizi diren beste 60.617 pertsonek ez dute Diru-sarrerak Bermatzeko Errenta jasotzeko aukerarik. Pobrezia-arriskuan bizi diren pertsonen kopurua %41,4 igo da 2008az geroztik, egun 172.307 euskal herritar dira egoera horretan bizi direnak.\nHilabete amaierara iristeko zailtasunak dituzten pertsonen kopuruak ere gora egiten jarraitzen du etengabean, azken bi urtetan %22,9 hazi da, orotara 484.571 pertsona.\nGreba orokorra ortzimugan\nEuskal Herriko Eskubide Sozialen Kartako eragileek Greba Orokorra deitu dute datorren urteko urtarrileko bigarren hamabostaldirako “Lan, bizitza eta pentsio duinen alde”. Atzoko mobilizazioa Greba Orokorraren deialdiaren baitan burutzen den lehenengo mobilizazioa izan zen. Hurrengo aste eta hilabeteetan Eskubide Sozialen Kartako eragileek mobilizazio eta ekimen gehiago iragarri dituzte.\n← Chile | Contexto de la lucha civil\n”Veíamos una carencia en las aulas a la hora de tratar la memoria histórica” →


min egin dit enkanteak arantxa iturbe Gogoan dut nola begiratzen zion nire hankari. Eta denbora askoan isilik egon ondoren zer esan zuen ere bai. Ahoa bete miresmen. "Ez dut oraidaino hain arte-lan ederrik ikusi". Ez dut ukatuko. Harro sentitu nintzen. Baina hartara ere ohitua nengoen. Inor ez zen irteten sartu bezala nire etxetik behin nire hanka ikusi eta gero.\nEz nion edonori erakusten, jakina. Gutxik izan dute zori hori. "Lastima", gogoratzen dut esan zuela hori jakinarazi nionean. Alegia, hain gauza ederra edonoren gozamenerako ikusgai egotea litzatekeela egokiena. Eta berak ez zuela etsiko nik ikusteko baimena eman arte. Horretarako egunero etorri behar bazuen ere. Esanda bezalaxe egin zuen. Eta nik utzi. Eta azkenean, eskatu ez zidan lehendabiziko egunean, erakutsi egin nion. "Ez dut oraidaino hain arte-lan ederrik ikusi" esan zuen orduan, juxtu nik "ikusi bai, ukitu ez" agindu eta segituan. Une hartan, ordea, ez nuen susmo txikienik ere izan. Noizbait norbaiti entzundakoa eta sineskaitza iruditutakoa egia zela frogatu berri zuen baten hitzak iruditu zitzaizkidan. Besterik gabe. Beste batzuenak bezala. Ez zen gehiago azaldu.\nSaiatu naiz abokatuari argitzen argibiderik behar ez duena. Hanka nirea dela. Eta hain argi azaldu arren ez dirudi ulertu duenik. Eta ulertu badu ez du hala adierazi. Enkanteetxea aipatu dit. Enkante-etxekoek paper guztiak erakutsi omen dizkiote. Hankaren jabea artista dela frogatzen duten paperak. Ea nik nola frogatu behar dudan hanka nirea dela. Depilatzeko erabilitako argizari mota ere ezagutzen dudala esan diot. Hori ez dela jakiten zaila, erantzun dit. Edozein steticiennek segituan antzemango liokeela. Beste abokatu baten bila hastea erabaki dut.\nEz dugu jakiten askotan non dauden gure mugak. Ez nuen uste gai izango nintzenik baina azkenean neroni joan naiz enkante-etxera. Enkantea noiz den galdetzera. Oso emakume atsegin batek hartu nau. Datorren astean. Eta jende asko espero dutela pieza baliogarri eta bakar batek erakarrita. Badakit zertaz ari den. Ez. Ez dago oraindik erabakia zenbatean aterako den. Artistarekin negoziatzen ari dira. Bai. Irekia da. Edonork har dezake parte. "Piezaren jabeak ere bai?" galdetu diot irribarrez. Barre egin du berak. "Lehendabiziko aldia izango litzateke, baina aizu, gauza arraro askoak ikusita gaude lehen ere. Berea izandakoa ordaintzeko prest baldin badago, zergatik ez?".\nHiru mila eurotan irten da hanka. Zoragarri zegoen, depilatu berria, azkazalak txukun moztuak, beltzez margotuak, ur urdinetan igeri. Min egin dit urtetan etxeko gela berezian gertu edukitakoa han urrutian ikusteak. Min benetakoa, iztartetik behera. Isildu gabe aritu dira erosi nahi zutenak. Konturatzerako igo da hogeita lau milara. Halako batean, zutitu eta nirea dela esan dut. Lapurtu egin didatela. Ondoren, sekula inon egin ez dudana egin dut. Ezezagun haien guztien aurrean galtzak jeitsi ditut. Denak barrez hasi dira. Niri hanka falta zait. Enkantean dagoena arte-lana da.\nBazekien zer esaten zuen artista-lapurrak. Hanka nirea da. Arte-lana, berea.


Estekak Kontaktua Karaitza 16. zenbakiaren azala\nkaraitza 2008 Zenbakia 16\nZorionak guztioi!. Hau da editorial bati hasiera emateko erarik pozgarriena eta zoriondu nahi ditugu Euskal Espeleologoen elkargoa eta aldizkariaren kolaboratzaile guztiak, zere eta, haien laguntzarik gabe ezinezko izanen baitzen Karaitzaren 16. zenbakia kaleratzea. Baina aurten dena alde eduki dugu eta emaitza esku artean daukazue. Ondoko lerroetan gai nagusiak aurkeztu baino lehen, argitalpen taldearen partetik Lurraldearen Antolamenduaren eta Ingurumenaren Sailaren aldetik jaso dugun laguntza eskertu nahi dugu. Karaitza aldizkariaren 16. zenbaki hau zuen gustuko izanen delakoan, jaso ezazue besarkada bero bat.


Musika Bulegoa Sariak 2017: hauek dira irabazleak | Etxepare Euskal Institutua\nMusika Bulegoa Sariak 2017: hauek dira irabazleak\nEuskal Herrian egin eta ekoiztutako musikaren kalitatea aitortzen dute Musika Bulegoa Sariek. Bigarren edizioa da aurtengoa eta jasotako 67 proposamenak aztertu ostean zazpi aukeratu ditu epaimahaiak.\nEuskal Herrian egin eta ekoiztutako musikaren kalitatea aitortzen dute Musika Bulegoa Sariek. Bigarren edizioa da aurtengoa eta jasotako 67 proposamenak aztertu ostean zazpi aukeratu ditu epaimahaiak: Ramón Lazkano konpositorearen zuzeneko lan bat -Festival d’Automne à Paris-Portrait-, Zuhainpeko Soinuak ikuskizuna, Juan Ortiz jazz musikariaren Winter Tales lana, Elena Setiénen Dreaming of Earthly Things diska eta Ruper Ordorikaren Guria Ostatuan.\nEtxepare Euskal Institutua Musika Saria berriz Berri Txarrak taldeak jasoko du. Lehen aldiz emango den sari honek azken hiru urtetan euskal musikaren nazioarteko zabalkundean nabarmendu den Euskal Herriko sortzaile, interprete -bakarlari zein taldeak- edo musikagile baten lana aitortzeko xedea du. Epaimahaiaren hitzetan Berri Txarrak “aitzindari izan dira eta nazioarteko rock-aren eremura eraman dute euskal musika, bazter guztietako entzuleak hunkitu dituzte. Kalitatezko musika, euskara hutsez eginda, unibertsala dela erakutsi digute”.\nHalaber, Gasteizko Jazzargia elkartea ere sarituko dute “Jazz uhinak hirian barrena” proiektuagatik, jazzaren historia zabaldu eta hurbiltzea helburu duen ekimena.\nSariak Donostiako Musikeneren egoitzan banatuko dituzte hilaren 29an 19.00etatik aurrera. Zuzeneko emanaldiak ere izango dira sarituen eskutik eta, besteak beste, Elena Setién eta Ruper Ordorika igoko dira taula gainera.\nSaritutako lanak ez dituzula ezagutzen? Hemen duzu aukera:\nFestival d’Automne á Paris – Portrait- (Ramón Lazkano)\n2016ko Festival d´Automne á Paris jaialdian estreinatu zen lan honek Maurice Ravel konpositorearen azken urteak hizpide dituen Jean Echenozen Ravel eleberria du oinarri.\nMireia Gabilondok zuzendutako ikuskizun honek Zuberoako musikaren ahozko transmisioa du ideia nagusi. Jean Mixel Bedaxagar eta Juan Mari Beltranek (beste hainbat musikarirekin batera oholtzan) melodia berriak sortu dituzte doinu tradizionaletatik abiatuta.\nPasa den maiatzan Bilbon aurkeztu zen lan honek erritmo elektronikoak eta jazz-a nahasten ditu. Ortiz bera da bere banda: berak aukeratzen ditu momentuan erritmo, melodia, baxu eta soinuak.\nEntzun diska osorik hemen.\n2017ko Donostiako Jazzaldian aurkeztu zuen diskoa. Pop sofistikatua eta jazz ukituak uztartzen ditu.\n2016ko azaroan kaleratu zuen poesia eta musika uztartzen dituen disko hau. Ruper Ordorikak atmosfera klasiko eta kontenporaneoak sortzen ditu, abestiei nortasun hilezkorra emanaz. Kontrabaxua, soul teklatua, Van Morrison bateria eta Joseba Sarrionandiaren, Eva Linazasororen eta Gary Snyderen letrak nahasten dira diskoan.\n1994an taldea sortu zenetik zortzi disko, bilduma lan bat eta dokumental bat argitaratu dituzte. Bi hamarkada hauetan taldea gauza izan da entzulego zabala ezustean harrapatu eta etengabe bide berriak irekitzeko. Mundu osoan zehar eskaini dituzte kontzertuak. Europa eta Hegoamerikan bira osoak burutu ditu Rise Against taldearekin batera, eta Deftones edo Sick Of It All taldeentzako atarikoak egin ditu. Erresuma Batuan, Estatu Batuetan eta Asian barrena ere hainbat bira egin dituzte, eta musika jaialdi erraldoietan ere aritu dira (Hellfest -Frantzia-, Fuji Rock -Japonia-, South By Southwest -USA-, Canadian Music Fest -Kanada-, Wilwarin -Alemania-, Resurrection -Galiza-, Viña Rock, Sonorama Ribera -Espainia-, EHZ, Azkena Rock Festival, Bilbao BBK Live -EH-).\nEntzun diskografia hemen.


Gipuzkoako industria ereduaren jatorriak - Info - UPV/EHU\nInprimatu Gipuzkoako industria ereduaren jatorriak\nUPV/EHUk Gipuzkoako industria ereduaren jatorriak aztertu ditu liburu batean\nLehenengo argitaratze data: 2018/02/07\nLiburuak Gipuzkoako industrializazioaren ezaugarririk adierazgarrienak zehaztu eta biribildu ziren garaiari buruzko ikuspegi berria eskaintzen du, sektore bakoitzaren ekoizpen-egitura nahiz egitura hura garatzea ahalbidetu zuen inbertsioa kontuan hartuta.\nIsabel Mugartegui eta Elena Catalán. Argazkia: UPV/EHU.\nGipuzkoako industria ereduaren erroak XX. mendearen hasieran daude. Joan den mendeko lehenengo herenean Gipuzkoako industria, Madrilekoaren, Bartzelonakoaren eta Bilbokoaren ondoren, Estatuko industriaren bide urratzailea izan zen inbertitutako kapitalari dagokionez. Une hartan, hogeiko hamarkadako Gipuzkoako industrian zehazki, adar tradizionalek eta ekipo-ondasunak eta bitartekoak ekoizten zituzten beste adar berri batzuek elkarren ondoan jardun zuten. Lehengaiak eta gai osagarriak barne-merkatuak hornitzen zituen –altzairu berezi, produktu kimiko edo kolonietako produktu batzuk izan ezik–, eta eskaera endogenoari erantzuteko manufakturatzen ziren. Salbuespena armak, damaskinatuak, alpargatak eta kontserbak izan ziren, nazioarteko merkatuetan ezohiko proiekzioa izan zuten sektoreak, alegia.\nUPV/EHUko Ekonomia eta Enpresa Fakultateko Elena Catalán eta Isabel Mugartegui irakasleek idatzi duten eta Argitalpen Zerbitzuak argitaratu duen Gipuzkoa industrial (1886-1924) liburuak Gipuzkoako industrializazioaren ezaugarririk adierazgarrienak zehaztu eta biribildu ziren garaiari buruzko ikuspegi berria eskaintzen du, sektore bakoitzaren ekoizpen-egitura eta garapen hura ahalbidetu zuen inbertsioa kontuan hartuta.\nEgileek erreferentzia gisa hartu dituzte Foru Ogasunak, probintziako kontribuzio oinarria ekonomiaren eta industriaren hedapenera egokitzeko eta, era horretara, kupo berria negoziatzeko, probintziako enpresei helarazi zien galdeketako datuak. “3.000 enpresak baino gehiagok erantzun zioten inkestari –azaldu du Elena Catalán irakasleak–, eta inbertsioari, enpleguari, indar eragileari, erregaiei, ekoizpen-prozesuan erabilitako lehengaiei eta gai osagarriei buruzko eta industria sektore guztien eta bakoitzaren, ez bakarrik ezagunenen, outputari buruzko datuak eman zituzten. Argazki finko hori ikuspegi ebolutibo batekin osatu da, aurretik egindako industria erroldak erabilita, bereziki 1860koa, 1908koa eta 1915ekoa, era horretara beste dimentsio bat hartu dutenak. Era berean, erroldako datuak Gipuzkoako Merkataritza Erregistrokoekin (RMG-GME), 1886tik 1926ra artekoekin, osatu ditugu, eta sare-analisien bidez aztertuta (ARS) inbertsioaren ezaugarriei buruzko giltza berriak ematen dizkigute”.\nIndustria errolden eta merkataritza erregistroen azterketa bateratua egin ondoren, UPV/EHUko irakasle hauek egiaztatu dute Gipuzkoak XIX. mendean utzi ziola ola eta armagintza nagusi zituen probintzia izateari modernizazio prozesu bati ekiteko, XX. mendearen lehenengo herenean Espainiako probintziarik industrializatuenetakoa izatera eraman zuena.\n“Aduanak kostaldera eramateak, siderurgia tradizionalaren krisiak eta monarkiaren politika protekzionistak Euskal Herriko geografia esparrua gainditzen zuen barne-merkatu erakargarria garatzen lagundu zuten. Merkatu babestu hori zabaldu izanak eskaera ziurtatzen zuen eta eskaintzaren ikuspegitik, berriz, kapital finko merkea nahiz jadanik erabiltzen ez ziren asmakuntza hidraulikoak eskuratu zitzaketen jarduerak lehenetsi ziren. Alde horretatik, nobleziak eginkizun erabakigarria izan zuen; izan ere, bere azpiegiturak ahalik eta ongien erabiltzeko bidea aurkitu zuen industria berriak horietan instalatzeko aukera emanez burdinaren manufakturarekin edo molturazioarekin zerikusi handirik ez zuten jarduerak bertan gauzatzeko. Horixe da industrializazioaren lehenengo fasean lurrunaren gainetik ura, eta, aurrerago, hidroelektrizitatea edota industria bakoitzak bere zentrala izatea (Gipuzkoako industriaren ezaugarri erabat arrunta), gailendu izanaren arrazoia”, azpimarratu du Catalánek.\nBaina enpresa berriei bultzada emateko behar zen kapitala ez zen horien jabeetatik iritsi, Frantziako teknikariekin eta merkatariekin bat eginda, Espainiako merkatu hasiberrian finkatu nahi zuten “industriako” teknikarietatik eta merkataritzaren sektoretik baizik. Horrela, lehenbizi kontsumo-ondasunen industria txiki bat garatu zen, bere ezaugarriak zirela eta energia, ekipamendu tekniko eta finantza-baliabide gutxiago behar baitzituen abian jartzeko. Hortik abiatuta adar berriak sortu ziren industrian, besteak beste, papergintza eta zementugintza, eta Estatuko merkatuan lehenak izatera iritsi ziren. Bigarrenez, siderurgia metalurgiaren sektoreak berak eraldatu zuen, eta atzeratuta eta gainbehera zetorren industria merkatuaren eskaera berriei azkar eta malgutasunez erantzuteko gai zen industria modernoa bihurtzen jakin zuen. Industria horrek guztiak eragin handia izan zuen hazkunde ekonomikoan, eta eragin horiek XX. mendearen lehenengo herenean izan ziren argiak eta erabakigarriak.\n“Lehen Mundu Gerraren testuinguruan –jarraitu du esanez Elena Catalán irakasleak–, eta gerraren ondoren, elkarte-eredu tradizionalak –elkarte kolektiboak edo komanditarioak– eskaintzen zuena baino malgutasun handiagoa eta diru gehiago eskatzen zuten inbertsio berriei zabaldu zitzaien atea, baina familiako edo bertako izate hori galdu gabe. Normalean, eta 1916tik aurrera sozietate anonimo asko eratu baziren ere, Gipuzkoako industriariek sustatu zuten ekonomiaren garapena, hain zuzen ere, euren baliabideak dibertsifikatu zituztenean ezagutzen zituzten esparruetan nahiz berriak ziren eta etorkizun handia zuten beste batzuetan. Elkarte-harremanen analisiak agerian jartzen du Gipuzkoako enpresa-egitura aldatu egin zela: oso banatuta zegoen eta ezagutzen zituzten jardueretan interesa zuten inbertsiogile txiki asko zituen egitura batetik antolatuagoa eta konplexuagoa zen beste egitura batera, negozio elektrikoak edo finantzarioak ere barne hartzen zituena, ekimen eta dinamismo handia erakutsiz”.\nLiburuan 1923-1924ko Industria Ekoizpenaren Erroldako datuak jaso dira, eta erakusten dute orduko industriak oraindik “heldutasunik eza agerian uzten zuten ezaugarriak zituela bai inbertsio-formuletan bai indar eragile gisa energia hidraulikoari lotuta jarraitzen zuten eta eskulan intentsiboa eskatzen zuten jarduera tradizionalei, hala nola, ehoketari, metalurgiari edo zerrategiei, lotutako establezimendu ugari mantendu izanean. Hala eta guztiz ere, ur-baliabideak eskuratzeko erraztasunari esker elektrizitatea indartsu sartu zen eta sektore gehienak modernizatu ziren, eta erabakigarritasunez integratu zituzten, banaka edo taldean, zentral hidroelektrikoak lantegian bertan”.\nGipuzkoa industrial (1886-1924) liburuaren egileen hitzetan, Gipuzkoako industriak jakin egin zuen enpresa txikiaren eta ertainaren esparruan hazten eta dibertsifikatzen, hain zuzen ere, barneko merkatu babestuak eskaintzen zituen negozio hobiez baliatuz. “Probintziaren ezaugarri fisikoak mesedegarriak izan ziren enpresak geografikoki taldekatzeko eta elkarte-harremanak gertuko inguru batean sendotzeko, eta horrek ekarri zuen industria barrutiak sortzea, Gipuzkoako ereduaren ezaugarri dena eta enpresa handiek eta finantza-kapitalak menderatzen zituzten beste batzuetatik bereizten duena. Kapitalen sektore arteko transferentziarentzat mesedegarria izan zen, zalantzarik gabe, industria multzo horietan gizarte-kapital handia izateak. Eta horrek bultzatu zuen “kolaboratiboa” dei dezakegun enpresa-antolaketa, industriari txikiei proiektu kolektiboetan parte hartzeko aukera ematen ziena sargaiez eta indarraz hornitzeko, eta horrekin beste testuinguru batean ezinezkoa izango zen lehiakortasuna lortzen zuten”.\nAhalegin inbertsiogile hori batez ere bi sektoretara iritsi zen, papergintzara eta metalurgiara, alegia, eta hogeiko hamarkadan Gipuzkoako industriaren hegemonia lortzeko lehiatu ziren. Papergintzak kapital eta energia ugari behar zituen, eta Espainian Papelera Españolak eratu zuen karteleko kide izateak baldintzatzen zuen. Hala eta guztiz ere, nortasun propioa zuen, paper berezietan, kartoietan eta enbalajeetan espezializatu baitzen eta, gainera, Espainiako argitaletxeen munduko kapitalistak erakarri baitzituen. Metalurgiak, berriz, Antzinako Erregimeneko manufaktura-industriaren lekukoa hartu zuen, eta modernizatu eta eskakizun tekniko eta energetiko eta eskaera berrietara egokitu zuen. Gipuzkoako langileen % 30i lana ematen zieten lantegi txikiak eta familiako edo kolektiboen enpresa txikiak Deba haranean zehar barreiatu ziren eta XX. mendean Gipuzkoaren ikur izatera iritsi zen espezializazio produktiboa eratu zuten.\n1923-1924ko Industria Ekoizpenaren Erroldan argi ikusten da lehenengo industria iraultzan aitzindariak izan ziren industrien gainbehera eta bigarrenari lotutako beste batzuen goraldia. “XIX. mendean gailendu zen elikagaien industriak eraldatzea eta bere egitura dibertsifikatzea lortu bazuen ere –likoreak eta irin, txokolate eta kontserba lantegiak–, ez zuen lortu industrian ordura arte izandako garrantziaren gainbehera geldiaraztea. Gauza bera esan daiteke ehungintzaz ere, eta Gipuzkoako merkatuaren eskaerari erantzutera bideratu zen, alpargatagintzaren edo jantzigintzaren kasuan izan ezik. Beste aldean, eraikuntzarako materialek, bereziki Portland zementuak, petrolioaren fintzeak edo destilakinek etorkizuneko apustua zirela erakutsi zuten, baita Espainiako industriaren esparruan ere, eta ibilbide erabat berritzaileari ekin zioten", adierazi du Elena Catalán irakasleak.


TAO — Zumaia\nTAO BULEGOA (Kantauri plaza, 7)\nzumaiatao@eysaservicios.com | 672098718\nTAO 2021: ekainak 15-irailak 15\n>> Deskargatu eskuorria irudian klik eginda:\nTAO 2021: apirilak 4-ekainak 14\nIazko txartelak indarrean ekainaren 14ra arte:\nBertako herritarren eta herriko enpresa eta gremioen kasuan, etxean jasoko duten erreziboa ekainaren 15a baino lehen ordaindu besterik ez dute egin beharko txartelak hurrengo urtera arteko balioa izan dezan.\nGainontzekoek (bigarren etxebizitzak dituztenak, Zumaian lan egiten dutenak...) ez dute erreziborik jasoko. Horiek TAO bulegotik pasa beharko dute ordainketa egiteko, maitazaren 15etik aurrera.\nTxartel berria telematikoki zein aurrez aurre tramitatu ahal izango da. Eskaera egitean herritarrak ziurtagiri bat jasoko du e-posta bidez. Txartel berria eskuratu bitartean, ziurtagiri hori autoan jartzea nahikoa izango da; ziurtagiria txartelaren baliokidea izango da tarte horretan.\nEskatu txartela modu telematikoan hemen klik eginda\nHERRITARREN ARRETA ZERBITZUA: 943 86 50 25\nAlbisteak eta aldaketa nagusiak:\n2021/03/26 Apirilaren 1etik aurrera egongo da indarrean TAO ordenantza berria\n2021/02/02 TAO ordenantzaren aldaketari hasierako onarpena eman dio udalbatzak\n>> Ikusi aldaketen laburpen dokumentua irudian klik eginda:\n1) Urtea hiru alditan banatuko da:\nHiru epe desberdinetan banatuta egongo da araudia:\nUdara: Ekainaren 15etik irailaren 15era bitartean egunero izango da sistema martxan.\nNegua: Azaroaren 6tik martxoaren 14era aparkatzea libre izango da, errotazio handiko guneetan izan ezik: Txomin Agirre kaiko eta Amaiako plazako guneak araututa egongo dira.\nTarteko aldiak: Martxoaren 15etik ekainaren 14era, eta irailaren 16tik azaroaren 4ra bitartean, asteburutan eta jaiegunetan aparkalekuak erregulatuko dira. Bertakoentzako guneak indarrean egongo dira herri osoan, eta errotazio handiko guneak indarrean izango dira. Egonaldi ertaineko guneetan aparkatzea libre izango da, baina gehienez 24 orduz utzi ahal izango da autoa bertan.\n2) Ordutegi bateratua: 10:00-20:00\nAurrerantzean gune guztietan ordutegi berdina aplikatuko da. Aparkalekuen erregulazioa 10:00etatik 20:00etara egongo da indarrean.\nBi salbuespen egongo dira. Batetik, Osasun Zentroako gunea (A3 gunea) 8:00etatik 17:00etara egongo da indarrean, astelehenetik ostiralera bitartean soilik. Bestetik, Foruen plazako guneak (C gunea) ohiko ordutegi berezia izaten jarraituko du: astelehenetik ostiralera 8:00etatik 15:00etara egongo da indarrean, eta larunbatetan 8:00etatik 12:30era.\n3) Ardantzabideko eremuak ez du tratamendu berezirik izango\n4) Julio Beobide ibiltokia bertakoentzako izango da udaldian\nJulio Beobide 1, 2 eta 4 guneetako bizilagunentzat gordeta egongo da udaldian. Gune horietakoak dira San Jose kaleko, Alde Zahrreko, Ardantzabideko eta Arrangoletako herritarrak.\nLehen egonaldi ertaineko gunea zen honakoa.\n5) Errotazio handiko guneak: 3 orduko muga\nErrotazio handiko guneetan, aurrerantzean, 3 orduko muga egongo da. Horietatik lehenengo 90 minutuak doan izango dira herritarrentzat; gainontzekoek lehen 30 minutuak izango dituzte doan.\nLehen errotazio handiko guneen ordu muga ordu eta erdikoa zen.\nTAO berpentsatzeko parte hartze prozesua martxan (2020ko urria-2021eko martxoa\nAparkalekuen erregulazio sistema ezarri zenetik erabilitako prozedurari jarraiki, eta martxoko bilera irekietan agindu bezala, sistema birpentsatzeari ekin dio Zumaiako Udalak. Alex Oliden zinegotziaren arabera bada denbora Udal Gobernuak Zumaiako TAO sisteman hutsune batzuk identifikatu zituela, eta sistema “ahalik eta sinpleena eta erosoena izan dadin” herritarrekin batera aztertuko dute gaia. Udal Gobernuak azaldu duenez, enpresa kudeatzailearekin balorazioa egin ostean, gaia udal batzordeetan eta mahai teknikoan landu nahi dute. Ondoren, gainontzeko herritarrekin aztertuko dute gaia.\nZumaiako udalerriko bide publiko jakinetan ibilgailuen aparkamendua eta gune jakin batzuen zirkulazioaren eta erabileraren zenbait alderdi arautzeko Ordenantzaren bigarren aldaketa. 2021\n2018ko behin betiko ordenantza (2018-05-17)\n2018ko behin-behineko ordenantza (2018-02-27)


Jim Reynoldsek beste dimentsio batera eraman du Patagonia | Kirolak | GARA\nJim Reynoldsek beste dimentsio batera eraman du Patagonia\n25 urteko eskalatzaile estatubatuarrak Filtz Royren «Afanassieff» bidea (6a+, 1.550 m) bakarka integralean igo eta jaitsi egin du. Horretarako 15 ordu eta erdi behar izan zituen. Estilo berean jardun zuen Rafael Juarez eta Saint-Exupery orratzetan.\nJim Reynolds 25 urteko estatubatuarra da. Eskalatzailea zein Yosemiteko YOSAR erreskate taldeko kidea. Aurkezpen soila dirudi, eta hala da. Baina lerrootara zergatik ekarri dugun zehazten badugu, egoera erabat irauli egiten da. Duela pare bat urte arte, gure ingurumarian Reynolds ez zen batere ezaguna. 2017. urteko urrian orriotan aipatu genizuen Brad Gobright sokakidearekin batera Kapitaineko “The Nose” bidean abiadurako errekorra ezarri zuela: 2 ordu, 19 minutu eta 44 segundo. 23 urte zituen, eta Europako hedabide espezializatuetan muturra sartu zuen.\nBi urte geroago, berriz, gazte honek ahoa bete hortz utzi ditu eskaladaren zein alpinismoaren kolektiboak. Lerroburu nagusian esan dugun bezala, Reynoldsek beste dimentsio batera eraman du Patagonia. Eta hori zergatik? Bada, gai izan delako Fitz Royren ipar horman dagoen “Afanassieff” bide klasiko eta historikoa bakarka integralean igo eta jaisteko.\nMarrari begiratzen badiogu aurreratu dezakegu luzea dela oso (1.550 m) eta zailtasun teknikoak (6a+) ez direla azpimarragarriak. Horrela ikusita, badirudi lehen lerroko eskalatzaile askok jarduera hori egin dezaketela, baina, ikusten den bezala, eskalada puruenean oinarritutako aktibitate hori Patagonian lehen aldiz Reynoldsek indarrean jarri du.\nOndo informatutako irakurleren batek esango digu aurrekariren bat badagoela. Eta hein batean bederen arrazoia emango diogu. 2002. urtean, Dean Potter zenak Fitz Royren “Supercanaleta” estilo horretan eskalatu zuen. Baina jaitsi, berriz, “Franko-argentinar” marratik rappelatzen egin zuen. Aldea, beraz, jaitsieran egon da. Eta hori izaera horretako jardun batean eite garrantzitsuena da.\nEra batera edo bestera, mundu zabalean hasi da entzuten “free solo mania” kontzeptua modan jartzen ari dela. Ez dugu uste hala denik, bakarka integralean eskalada azpimarragarriak egiten dituzten protagonistak oso-oso gutxi direlako. Agian, jende askok Alex Honnoldek Kapitainen egin zuen “Freerider” bidea du gogoan. Bai, egundoko berri historikoa izan zen; baina Reynoldsena iritsi arte ez dira gehiago egin.\nBederen, argi dagoena da “free solo mania”-ren aldeko apustua egin duena “National Geographic”aldizkaria izan dela; izan ere, bi berri horien esklusiba izan du.\nBestalde, gazte estatubatuarraren aktibitatea luze eta zabal jorratu aurretik, galdera bat zuengana ekarri nahiko genuke. Biak ala biak bakarka integralak izanik, Honnold eta Reynoldsen jardunak alderatu al daitezke? Bada, ez. Argi eta garbi. Honnoldek 7c zailtasuneko bide bat eskalatu zuen, baina, agerikoa denez, Kapitain oinez jaitsi zuen. Reynoldsek, aldiz, 6a+ gradua duen marra bat igo eta jaitsi egin du. Bi pareta, bi zailtasun eta bi jarduera ezberdin dira. Horretaz gain, agian, Honnold gai izango da Reynoldsen jarduera egiteko; baten batek dio “oso erraz” egingo lukeela. Askoz ere zailagoa dirudi Reynolds gai izatea “Freerider” estilo horretan igotzeko. Argi eta garbi dagoena da bi aktibitate historiko direla, eskaladaren munduan dimentsio berri bat ezarri dutenak eta edonork ezin dituenak egin.\nHori guztia esanda, lerrootako protagonistak Patagoniara eginiko bidaiaren nondik norakoak azalduko ditugu. Hiru hilabete egin ditu lurralde horretan, eta plurala sartu dugu ez duelako Fitz Royn soilik eskalatu. Erpin enblematiko horretara joan aurretik, Reynoldsek beste bi orratz estilo berean eskalatu zituen. Rafael Juarezen mendebaldeko ertza (6b+, 700 m) igo eta “Anglo-amerikar” bidetik (6c) deseskalatu zuen. Ondoren, Saint-Exupery orratzera joan eta “Chiaro di luna”-tik (6b+, 750 m) eskalatu eta “Kearney-Harrington”-etik (6a, 400 m) deseskalatu zuen.\nBaina inolako zalantzarik gabe, lehen orrialdeak erakarri dituen aktibitatea Fitz Royren “Afanassieff” bidean eginikoa da. Lehenik eta behin, aurreratu behar dugu Patagoniara egin duen lehen bidaia izan dela. Aipaturiko aktibitatea egiteko hamabost ordu eta erdi behar izan zituen. Goizeko 8.30ean hasi zuen; tontorra erdietsi, berriz, arratsaldeko hirurak eta laurdenetan.\nAipaturiko aldizkariari eginiko adierazpenetan, Reynoldsek dio bidea ondo baino hobeto aztertu zuela. Krokisa goitik eta behetik begiratu, ñabardura guztiak azpimarratu eta memorizatu zituen. Baina harrigarria bada ere, E egunean, hots, Fitz Roy eskalatu zuen egunean, krokisa ez zuen bizkar-zakuan sartu. Jakin bazekien krokisak asko lagunduko ziola; besteak beste, mistoa, elurra, izotza eta arrokan eskalatu behar zuelako. Horma handia da, zabala ere bai, eta ondo “nabigatzea” ezinbestekoa da.\n“Afanassieff” eskalatzeko 6 ordu eta 38 minutu behar izan zituen. 1.550 metroko bidea izateko, azkar joan zen. Hala ere, jaitsieran ez galtzeko, igotzen ari zen bitartean marraren sekzio zailenetan magnesio markak eta harriekin mugarri batzuk jarri zituen.\nE eguna joan den martxoaren 21a izan zen. Alabaina, astebete lehenago saio bat egin zuen. Hasi, bai, baina susmo bereziren bat izan eta atzera egin zuen. Nahiz eta “Afanassieff” guztiz ez ezagutu, ekaitzaren arriskua kontuan hartuta, badaezpada ere, soka eta aseguratzeko tresneria eraman zuen. Ez zuen erabili, eta, gainera, hura erabiltzeko aukera gutxi izango zuen; izan ere, arnesa Chaltenen utzi zuen. Bitxia bada ere, akats horretaz menditik jaitsi zenean ohartu zen.\nIgoeran ez zuen arazorik izan; bai, ordea, jaitsieran. Batetik, gauak harrapatu zuelako, eta kopetako-argia piztu behar izan zuen deseskalatzeko. Eta bestetik, eskaladan utzitako magnesio markak hezetasunak ezabatu zituelako. Alabaina, erpinaren oinarrira onik iritsi zen.\nEra horretara amaitu zen Reynoldsek Fitz Royn eginiko jarduera historikoa. “Etika purua” indarrean jarri zuen, hots, eskalada libre “garbiena”. “National Geographic”-i eginiko adierazpenetan 25 urteko gazteak honako hau azaldu du: «Fitz Royren tontorrean bakarrik egotea sinestezina izan zen. Baina jakin banekien jaitsi behar nuela eta gauak harrapatuko ninduela. Hiltzeko sentsaziorik ez nuen izan, baina nolabaiteko antsietatea izan nuen handik onik atera behar nintzelako. Ia-ia rappelatzeko hautua hartu nuen, baina jarduera hau biribildu nahi nuen. Hori lortu ahal izateko buruari asko eskatu nion. Kontzentrazioa erabateko izan zen».\nGaldetu zaio ere, zergatik aukeratu zuen estilo hori, hots, bakarka integralean. Erantzuna honakoa da: «Fitz Royren ‘Afanassieff’ bidea igo eta jaitsi soka erabili gabe hautu oso pertsonala da. Nire kasuan nire artea naturan espresatzeko modu bat izan da. Niretzat bakarkako jarduerek norbanakoaren eta naturaren edertasuna bateratzeko balio dute. Eta era horretara aukera dut arte hobeago bat sortzeko. Zalantzarik ez dut: merezi du».\nPatagoniako erpinean eginiko jarduerak 15 ordu eta erdi eskatu zizkion. Nahiz eta soka eta babesteko tresneria eraman, ez zuen erabili.\nPatagoniara lehen bisita zuen, eta han hiru hilabete egin zituen. Estilo berean Rafael Juarez eta Saint-Exupery orratzetan jardun zuen.\nJoan den martxoaren 21ean, 25 urteko eskalatzaile estatubatuarrak Fitz Royren «Afanassieff» bidea bakarka integralean igo eta jaitsi egin zuen. Hori egiten lehena izan da.


4.2.3. Espezializazio ekonomikoa | Euskal Autonomia Erkidegoko Lehiakortasuna txostena 2019\nJarraian, EAEren espezializazio ekonomikoa aztertuko dugu, kanpo merkataritzako datuez baliatuz. Datuak 19 jarduera adarretan banatu dira. Adar horiek, ondoren, hainbat irizpide erabiliz multzokatu ditugu: teknologia maila, ondasunen norako ekonomikoa, hazkunde maila, eta ezaugarri tekniko-ekonomikoak.\nEuskal esportazioak lau adarretan kontzentratzeak dakartzan arriskuak arindu egiten dira, neurri batean, erkidegoak lau sektore horietan dituen abantaila konparatiboko indizeak ikusita\n21. taulan erakusten den bezala, EAEko esportazioak oso kontzentratuta daude, lau adarretan: Motor ibilgailuak (% 24), Metalurgia eta metalezko produktuak (% 23), Makineria eta ekipoa (% 14) eta Petrolioa fintzea (% 8). Lau adar horietako espezializazio indizeak ere handiak dira. Horrek dakartzan arriskuak handiak dira, hiru lehenengo adar horien arteko lotura handia baita: neurri handi batean, balio kate bereko parte dira. Eta laugarrenean, izugarrizko eragina dute energia prezioen hegazkortasunak eta petrolioa kanpotik eskuratzeak. Edonola ere, komeni da azpimarratzea 2008. eta 2018. urteen artean esportazioen kontzentrazio maila nabarmen gutxitu dela, nagusiki Metalurgia eta metalezko produktuen esportazioek pisua galdu dutelako. Gainera, aurrerago, merkataritza saldo erlatiboa aztertzerakoan, ikusiko dugun bezala, kontzentrazio horren larritasuna txikiagoa da esportazioetan pisu handiena duten lau sektore horietan EAEk abantaila konparatiboko indize oso positiboak dituelako.\nEAEk batez ere maila teknologiko eta eskariaren hazkunde ertaineko produktuak esportatzen ditu, bitarteko ondasunak eta kontsumo iraunkorrekoak, eskala ekonomietan intentsiboak diren adarretakoak. Aitzitik, oso urriak dira maila teknologiko eta eskariaren hazkunde handiko esportazioak eta zientzian eta teknologian intentsiboak diren adarretakoak. Maila teknologiko altuko manufakturako hiru adar nagusien artean, EAEren ahultasunik handienak Farmazian aurkituko ditugu, eta, ondoren, Elektronika eta informatikan. Aeronautikan dugu ahultasun gutxien, ikuspegi erlatibotik. Bestalde, oso txikia da EAEko kontsumo ondasunen esportazioen ehunekoa. Arrazoi horrengatik, euskal ekonomia oso sentibera da ziklo ekonomikoaren aurrean. Horrek azal dezake krisiek EAEko esportazioetan eragin handia izatea; eta, aitzitik, 2018an, herrialde aurreratuetako ekonomietan hazkundea izan denean, esportazioek ere bilakaera hobea izatea.\nEspezializazioari dagokionez, aipatutako lau adarrez gainera, nabarmentzekoak dira, espezializazio positiboak dituztelako, Metalezkoa ez den industria (beira, zementua, zeramika erregogorrak, produktu urratzaileak eta metalezkoak ez diren produktu mineralen esportazioengatik); Zura, papera eta arte grafikoak (bereziki, pasta, papera eta kartoia); eta Kautxua eta plastikoak (nagusiki, kautxua). Eta adar mailako espezializaziorik ez bada ere, azpiadarretara jaitsiz gero, Trenetarako materiala ere aipatu behar da. Era berean, azpimarratzekoa da EAEn azpiespezializazioa erakusten duten adarren artean, batzuek zuzeneko lotura dutela EAEko RIS3an zehaztutako lehentasun estrategiko eta aukera arloekin: Farmazia (Biozientzien eta osasunaren estrategia), Informatikako eta elektronikako produktuak eta Material eta ekipo elektrikoa (fabrikazio aurreratuko estrategia-4.0 Industria), eta Elikadura (izen bereko aukera eremua).\n21. Taula Esportazioen espezializazioaren analisia\nIturria: Eurostat, Nazio Batuak, Comtrade basea eta Tributuen Zuzendaritza Nagusia. Geuk egina\nEAE sentikorra da ziklo ekonomikoaren aurrean, esportazioetan eta espezializazioan pisurik handiena duten jarduera multzoen eraginez\nEspezializazioko jarduera multzo horiek dira, gainera, esportazioetan indar handiena dutenak. Agerikoa da, halaber, zientzia eta teknologian intentsiboak diren jardueretan eta teknologia maila eta eskariaren hazkunde handiko jardueretan azpiespezializazioa oso handia dela (jarduera horietan, hain zuzen ere, aukera gehiago irekitzen ari dira eta ez du hainbesteko eraginik gorabidean doazen herrialdeen lehiak), eta kontsumo ondasunetako produktuen adarretan dugun azpiespezializazioa (horrek, adierazi berri dugun bezala, euskal ekonomia ziklo ekonomikoaren aurrean sentiberago bihurtzen du). Horregatik ezin dugu esan EAEko sektore espezializazioaren profila guztiz egokia denik.\nMerkataritza saldo erlatiboak aztertuta –adierazle hori espezializazio indizea baino egokiagoa da abantaila konparatiboa azaltzeko–, berresten da EAEko lau sektore esportatzaileenek eta % 100etik gorako espezializazio indizea dutenek merkataritza saldo erlatibo positibo handiak dituztela. Hori indargune handi bat da, lehiakortasunaren ikuspuntutik. Espezializazio indizeen analisiarekin alderatuta, merkataritza saldo erlatiboaren indizeak informazio gehiago ematen digu, azaltzen baitigu EAEk espezializazio esanguratsurik erakusten ez duen adar batzuetan (edo azpiespezializazioa duen adar batzuetan) saldo positiboak dituela: Material eta ekipo elektrikoaren kasua da hori (oso garrantzitsua 4.0 Industriarako), baita Bestelako garraio materialarena ere. Amaitzeko, espezializazio analisiak iradokitzen zuenaren ildotik, Zura, papera eta arte grafikoetan EAEk merkataritza saldo erlatibo positiboa izaten jarraitzen du.\nAntzekoa gertatzen da jardueren multzokatzeen ikuspegitik ere: espezializazio indizeen analisiak erakusten zituen indarguneak berresteaz gainera, saldo positibo argia dute ekipo ondasunetako adarrek, desberdintzean intentsiboak direnek eta zientzia eta teknologian intentsiboak direnek. Horiek guztiak erakargarriak dira, lehiakortasunaren ikuspegitik. Abantailak azaltzen dira, halaber, zaurgarriagoak diren beste jarduera mota batzuetan, horien artean, baliabideetan eta eskulanean intentsiboak diren adarretan (metalezko produktuen fabrikazioa, esate baterako). Maila teknologiko handiko multzoaren azpiespezializazioa ere berresten da (merkataritza saldo erlatiboa negatiboa da haietan).\nEAEko esportazioen egiturak 2013 eta 2018 urteen artean izan duen eraldaketaren atzean portaera proaktiboak zein erreaktiboak daude\nAztertzaileek adierazten duten bezala, garapena ez da soilik produktua zenbat hazten den, baizik eta nola eraldatzen den ekoitzitako horren konposizioa. Aurreko atal batean aztertu dugu zenbat hazi diren EAEko esportazioak, beste lurralde batzuetakoekin alderatuta. Hemen labur-labur azalduko dugu zenbat aldatu den esportazioen egitura, esportazioen egiturazko aldaketaren indizearen arabera (ikus 22. taula). 2008tik 2018ra, euskal esportazioetan bi aldi bereiz ditzakegu, argi eta garbi. 2008 eta 2013. urteen artean, EAEko esportazioen egitura beste toki batzuetan baino gutxiago aldatu zen eta aldaketa hori erreaktiboa izan zen, gainera (sektore doikuntza da, eskariak izandako jaitsieraren aurrean). 2013 eta 2018. urteen artean, berriz, EAEko esportazioen egitura beste ekonomietakoa baino gehiago aldatzen da. Eta aldaketa horren atzean portaera erreaktiboak (aurreko fasean galdu ziren merkatuak berreskuratzekoak) eta portaera proaktiboak daude (jarduera eta merkatu berriak garatzekoak).\n22. Taula Esportazioen egiturazko aldaketaren indizea\nOro har, aldi osoa hartuta EAEk izan duen eraldaketa aztertuz gero (ikus 21. taula), nabarmentzekoa da kontsumo iraunkorreko ondasunen hazkundea, teknologia eta eskariaren hazkunde ertain-altuko adarrarena, eta tokiko merkatuetako berrikuntza globalarena. Orokorrean, hori positiboa bada ere, oraindik ez da zuzendu teknologia eta eskariaren hazkunde handiko adarretan eta zientzian eta teknologian intentsiboak direnetan dugun azpiespezializazio handia. Eta desberdintzean intentsiboak diren adarretan ere atzera egin da: Metalurgia eta metalezko produktuen adarrean jaisten dira gehien esportazioak eta Motor ibilgailuen adarrean, ordea, igotzen dira gehien (nahiz eta 2008-2013 aldian erori).\n2. LAUKIA. Kluster esportatzaileen bilakaera\nEsportazioen espezializazioa aztertzeko beste modu bat esportazio horiek klusterretan multzokatzea da, ekonomia jarduerak multzokatzeko enpleguak espazioan duen baterako kokapena, input-output loturak eta lanbideen arteko loturak kontuan hartzen dituen metodologiari jarraituz (ikus Delgado et al., 2016). Eragiketa hori eginez gero, 51 kluster izango ditugu, askotariko jarduerak biltzen dituztenak. Bihurtze taula batez baliatuz, esportazioak sailkatzeko erabiliko ditugu.\n18. grafikoak erakusten digu zein izan den EAEko kluster esportatzaileen bilakaera 2017 eta 2018. urteen artean. Munduko esportazioen kopuruak 2018rako oraindik osatu gabe daudenez, EAEko esportazioek Europatik datozen esportazioetan duten pisua erabiliko dugu azterketa egiteko.\n18. Grafikoa Kluster esportatzaileen mapa\nIturria: Zerga Agentzia eta Nazio Batuak, Comtrade. Geuk egina Oharra: “Enpresentzako zerbitzuak” klusterra grafikotik kanpo gelditzen da, inolako tipologiarik erakusten ez duelako eta ardatz horizontalean (kuotaren aldakuntza irudikatzen duenean) bere balioa oso urrun dagoelako\nKluster horiek Orkestrak garatutako tipologiaren arabera multzokatu daitezke. Hala, klusterrak sailka daitezke garrantziaren arabera (EAEko esportazioetan duten pisua, biribilaren tamainaren bidez irudikatua), lehiatzeko kokapenaren arabera (Europatik datozen esportazioetan hartzen duten kuota, ardatz bertikaleko kokapena) eta dinamismoaren arabera (esportazio kuotaren hazkundea, ardatz horizontaleko kokapena). Hiru ezaugarri horien konbinazioak 23. taulan azaltzen dugun tipologia sortzen du. EAEko esportazioetan duten garrantzia ikusirik, kluster horiei eta haietan biltzen diren jarduera ekonomikoei arreta berezia jarri behar diegu, jarduera horiek garatzeko politika egokiak ezarri nahi baldin badira.\nTabla 23. EAEko kluster esportatzaileen tipologia\nFuente: Zerga Agentzia eta Nazio Batuak, Comtrade. Geuk egina\nHurrengoa 4.2.5. Espezializazioari lotutako adierazleen laburpena\nMerkataritza saldo erlatiboaren indizea, Balassaren indizea ere deitutakoa, kalkulatzeko, adar jakin bateko esportazioen eta inportazioen balioaren kendura hartzen da eta adar horretan egin diren esportazioen eta inportazioen baturarekin zatitzen da gero.\nDelgado, M., Porter, M.E., eta Stern, S. (2016). “Defining clusters of related industries”, Journal of Economic Geography, 16. lib., 1.-38. or.


Bertsolaritza Archives - Mugalari KulturaMugalari Kultura\nPosts Etiquetados ‘Bertsolaritza’\n12 BERTSOLARI LEHIAN · Durangaldeko V. Kopla Txapelketa Elorrioko gaztetxean izango da ekainaren 2an\nMugalari Dozena bat bertsolari lehiatuko da ekainaren 2an Durangaldeko “txapalateru” berria izateko. Izan ere, eskualdeko kopla txapelketan nagusitzen denak, txapalata edo inbutu bat jasotzen baitu opari. Elorrioko gaztetxean egingo da txapelketako saioa, gaztetxeak berak 30 urte betetzen dituenean. Ekainaren 2an, gaueko 22:00etan hasiko da saioa eta sarrera doakoa izango da. Taula gainean Ainhoa Urien eta […]\nMugalari Balmasedan jantzi du Bizkaiko Eskolarteko txapela Gorka Pagonabarraga Agorria durangarrak. Ibilbide laburrean –lau urte daramatza bertso eskolan– lehenengo txapela jantzi du eta ekainaren 9an Euskal Herriko eskolartekoan kantatuko du. Aurretik, baina, Bizkaiko bertsolari txapelketan egingo du bertsotan lehenengoz: Igandean, maiatzaren 13an, Getxon. Saioa “oso ondo” atera zitzaiola aitortu digu durangarrak, nahiz eta “oso nerbioso […]\npor Mugalari / 16 octubre, 2017\nIzaskun Ellakuriaga Finalaurdenak amaitu eta urriaren 28an Euskal Herriko Bertsolari Txapelketa finalaurrekoen fasean sartuko da. Ikusmin handia izaten dabilen txapelketa da. Oraindik ez dira finalaurrekoak hasi eta dagoeneko, abenduaren 17an BECen jokatuo den finalerako sarrera guztiak agortu direla iragarri dabe Bertsozale Elkartetik asteburu honetan. Finalaurrekoek bi buelta izango dute. Lehenengo lau saio izango dira urriaren […]\nAzaroaren 12n Durangon izango da Euskal Herriko zazpi lurraldetan burutuko den Bertsolari Txapelketa Nagusiko finalaurreko saioetako bat\npor Mugalari / 14 septiembre, 2017\nIzaskun Ellakuriaga Aste honetan aurkeztu du Bertsozale Elkarteak Euskal Herriko Txapelketa Nagusia. «Euskararen lurralde osoan” egingo den txapelketa izango dela nabarmendu dute. Irailaren 23an hasi eta abenduaren 17an amaituko da. Finala, laugarrenez, BEC-en egingo da. Tartean, 13 bertso saioetan erabakiko da, finalean izango diren zortzi bertsolarien izenak. Horietako saio bat, Durangoko Landakogunean egingo da, finalaurreko […]


131 kasu berri bailaran, hiru egunetan - Debagoiena - Goiena.eus\n131 kasu berri bailaran, hiru egunetan\nUxue Igarza Loiola 2021-11-25 13:16\nPositiboen goranzko joerak ez du etenik, eta astelehenetik atzora bitartean, 131 kasu baieztatu dira bailaran; gehienak Arrasaten, Oñatin eta Bergaran. Gainera, intzidentzia-tasa 500etik gora kokatu da; izan ere, azken hamalau egunetan 331 positibo batu dira eskualdean.\nAzken bi asteetan 331 koronabirus kasu atzeman dira Debagoienean, eta horri lotuta azpimarratu behar da heren bat baino gehiago azken hiru egunetan hauteman direla. Beheko taulan daude datuak zehaztuta:\nHerriak Astelehena Asteartea Eguaztena GUZTIRA\nArrasate 15 12 13 40\nOñati 13 12 5 30\nBergara 9 13 3 25\nAntzuola 8 3 2 13\nEskoriatza 4 2 5 11\nAretxabaleta 3 2 4 9\nAramaio 1 0 1 2\nElgeta 0 1 0 1\nGUZTIRA 53 45 33 131\nBailarako tasa, 500etik gora\nDatuen gorakadarekin batera, intzidentzia-tasak ere gora egin du eta 510,73an kokatu da bailarakoa. Herriei dagokienez, Bergara ere 500etik gora dago (565) eta baita Antzuola ere (2.661), eta Leintz Gatzaga eta Aramaio salbu, denak daude eremu gorrian (150etik gorako tasarekin). Bestetik, Aramaion erregistratu diren azken bi kasuekin, eremu laranjara igaro da udalerria.\nEAE ere, aldapan gora\n5.000 positibo baino gehiago baieztatu dira azten astean, eta intzidentzia-tasa 374,64ra igo da. Halere, Gipuzkoa da, beste aste batez, aurretik doan lurraldea. Intzidentzien mapa ikustea besterik ez dago:\nBestetik, domekatik atzora bitartean, pandemiak hedatzen jarraitu du eta gehitu egin dira batez beste pertsona batek kutsa ditzakeenak. Oinarrizko birsorkuntza datua 1,26tik 1,29ra igo da:\nBukatzeko, erietxeei erreparatuta, hiru egunetan 168tik 179ra igo dira plantan daudenak eta 31tik 36ra ZIUetan daudenak. Ospitaleko okupazioari dago Osasun Saila, eta egoerak okerrera egiten jarraitzen badu, neurriak hartuko direla adierazi dute asteon.


PLASTIKA ETA IKUSIZKOEN HEZKUNTZA: 2012/05\nnork argitaratua PLASTIKA Lauaizeta ordua: 22:29 iruzkinik ez:\nArtearen bilakaera gizartearen parekoa izan da, nahiz eta Artea, XIX. Mendetik gizarteari bideak ireki nahian edo, mugak hautsiz ibili behar izan duen. Abangoardiak deritzegu. Ez dira errazak ulertzen, batez ere ez baditugu ikertzen eta ikasten. Arte adierazpenaren euskarrietako bat Arte Instalazioa dugu. Hemen ikusgai YOUTUBE-tik hartutako bideoa, Bilboko Guggenheim museoan aurkeztutako instalazio batzuen adibidea eta gure ikasleen lan batzuk. Ikasleek lanak aurkeztu ahala ikusiko ditugu...\nnork argitaratua PLASTIKA Lauaizeta ordua: 22:26 iruzkinik ez:\nnork argitaratua PLASTIKA Lauaizeta ordua: 06:59 iruzkinik ez:\nnork argitaratua uxoa ordua: 14:50 iruzkinik ez:\nnork argitaratua uxoa ordua: 12:34 iruzkinik ez:\nnork argitaratua PLASTIKA Lauaizeta ordua: 14:10 iruzkinik ez:\nMartxoak aldera bukatu genituen eta ikasleen blogetan ikusgai egon badira ere, hemen dituzue adibide pare bat, inauteriak zirela eta ikastetxean mozorroak pentsatu, eskulanean mozorroak egin, mozorrotu, argazkia atera eta ordenagailuz eta GIMP irudi editorea erabiliz eginiko DISEINU GRAFIKOKO aplikazioren bat: liburu azala, kartela,...Denak ilusgai PICASAko Plastikako betiko LANAK gunean...\nnork argitaratua PLASTIKA Lauaizeta ordua: 08:59 iruzkinik ez:\nnork argitaratua PLASTIKA Lauaizeta ordua: 07:56 iruzkinik ez:\nMuseoak Artea hiltzeko lekuak omen dira diote batzuek. Besteek, Bilboko Guggenheim kasu, intelektualarena egin pixka bat, inguruneaz gozatu, piperrik ulertu ez, argazkiak atera eta oporrak biribildu. Ikertzaileak berriz esan dezakete bertan biltzen diren lanak gizarteari hurbiltzeko, ideiak zabaltzeko, lanak ulertzeko baliagarriak direla. Administrazioarekin loturik presupuestoak direla, politika, itxura, diru estalketa, nahasketa, interes pribatuak, hel diezaiokegu analisiari ikuspuntu ezberdinetatik.\nMuseoak museo sarrerarik ordaindu gabe, interneteko kuotaz gain, bisita ditzakegu museo mordo bat on line gaudenez artproject egitasmoan. Pena ez dagoela euskaraz. Bertan, arte lan ugari ditugu ikusgai, erresoluzio handiaz, eta museotik barrena joan gaitezke birtualki bisitatuz. Azkenetakoa jarri dutena Bilboko ArteEderretako Museoa da.\nbeste atalak 1DBH ARTISAUTZA, 1DBH PLASTIKA, 2DBH IET, 2DBH PLASTIKA, 3DBH DISEINUA, 4DBH PLASTIKA, Lauaizeta BHI


Sarrera orokorra: 5,00 €. Programazioaren ezaugarrien arabera, aldi baterako erakusketek prezio berezia izan dezakete.\nSarrera murriztua: 3,00 €\nIkasleak, Gaztekutxa txartela edo ikasle-txartela dutenak. 65 urtetik gorakoak, adin hori egiaztatzen duen edozein dokumentu aurkeztuz (NAN, pasaportea).\n10 laguneko taldeak edo talde handiagoak.\nSan Telmo Museoaren Lagunak elkarteko kideak.\nSan Telmo Museoko Bazkidea_DK txartela dutenak.\nSan Telmo Museoaren Bazkide Babeslea_DK txartela dutenak.\nGonbidapena_STM txartela dutenak.\nDoakoa izango da bisitari guztientzat astean egun batean, urte osoan.\n18 urtetik beherakoak, adin hori egiaztatzen duen edozein dokumentu aurkeztuz (NAN, pasaportea, eskola-txartela edo antzeko dokumentua).\nLangabezian dauden pertsonak, Estatuko Enplegu Zerbitzu Publikoak edo dagokion Autonomia Erkidegoko Enplegu Zerbitzu Publikoak jaulkitako ziurtagiria aurkeztuz, edota Europar Batasuneko estatu kideetako ziurtagiri baliokidea aurkeztuz.\nICOMeko (Museoen Nazioarteko Kontseilua) kideak, kide-txartela aurkeztuz, eta museoerakundeei atxikita dauden langileak, dagokion ziurtagiria aurkeztuz.\nTurismo Gidari Ofizialak, gidari-txartel ofiziala eta ziurtagiri pertsonala aurkeztuz.\nDonostia Kulturako bazkideei % 10eko deskontua aplikatuko zaie museorako sarrera orokorrean.\nZerbitzuak eta jarduerak.\nMuseorako bisita gidatu programatua 3,00 €\nEskolako bisita gidatua (gehienez 25 lagun) 75,00 (sarrera barne)\nBisita pribatu pertsonalizatua–VIP (gehienez 20 lagun) 100,00 (sarrera aparte)\nAudiogida-zerbitzuak: 2,00 €\nJardueren ezaugarrien eta iraupenaren arabera ezarriko dira prezioak kasu bakoitzean.


Egun batez Behobia eta Donostia hurbiltzen dituen lasterketa – Irunero\nPosted on 2019(e)ko azaroak 18 2019(e)ko azaroak 18 by Irunero\nEguraldiak lagundu ez zuen arren, azaroaren 10ean Behobia Donostia lasterketaren 55. edizioa egin zen. Izena emandako 33.341 pertsonetatik 27.070 korrilari ausartu ziren auzo irundarra eta hiriburua banatzen dituzten 21 kilometroak zeharkatzera. Emakumezkoen parte hartzean errekor berria ezarri zen %25,35-eko datua lortu ostean.\nProbak 100 urte bete ditu 2019 urte honetan, historian probaren antolaketan eten ezberdinak izan ondoren. Gizonezkoetan, Chakib Lachgar izan zen Bulevardeko helmuga zapaltzen lehena 1:01:00-eko denbora egin ostean, 4 segundotara Iraitz Arrospide eta hirugarren tokian 13 segundotako aldearekin Ivan Fernandez sartu zirelarik. Emakumezkoetan Gema Barrachinak urrezko domina bere egin zuen 1:11:38-ko denbora lortu ostean, bigarren tokian Diana Martin 14 segundotara eta hirugarrenean Gisela Carrion 23 segundoko aldearekin utzi ostean. Roller kategoriak Aitor Vacas eta Nere Carrera izan dira.\nIker Velasco kirolariak 55. Behobia-Donostia lasterketako bizipenak kontatu ditu bere blog pertsonalean. Bere 15. Behobia-Donostia lasterketa izan da eta marka on bat lortzeko helburuarekin hilabete lehenago Burgoseko maratoian parte hartu duen. Eguraldi txarra alde batera utzita, Arbes Korrika taldearekin elkartu zen lasterketan parte hartzeko. Bigarren mutilen taldean irteera atzean utzi ostean, lehen kilometroetan eroso korrika egiteko zailtasunak izan zituen jende kopuru handiarengatik. Hala ere, hirian zehar egindako lehen kilometroak bereziak izan ziren senide eta lagunak agurtuz.\nIker Velasco, goiko aldean bigarrena eskubitik hasita.\nGaintxurizketako erronkari sasoi onean aurre egin ondoren, Errenteriara iritsi eta zapatilaren lokarria askatu arren, helmugara arte gelditu gabe korrika jarraitzeko erabakia hartu zuen Iker Velascok. Ezustekoari aurre egin eta lasterketako azken 5 kilometroetan dena eman zuen. Azkenik, helmugara 1:13:27-ko denborarekin iritsi eta lasterketan inoizko markarik onena lortu zuen.\nAzaroaren 8 eta 9an Ficoban Behobia-Donostia lasterketaren azokaren XIII. edizioa antolatu zen. Hirian antolatzen den lasterketaren bigarren azoka izan da, joan den urtean azokaren antolaketa Donostiatik Irunera lekualdatu ostean. Azokan lasterketako dortsala eskuratzeaz gainera, erakusketa, saltokiak, hitzaldiak eta bestelako ekintzetan parte hartzeko aukera izan zuten bertaratutakoek.\nAzokak eta lasterketak berak eskualdera ekarritako jendea aprobetxatuz, hainbat ekintza antolatu ziren azaroaren 9ko larunbaterako. Hala nola, Txorimaloak soinu taldearen trikitixa eta batukadak, Ondare elkartearen erraldoi eta buruhandiak, Bizinema Bang Bang-en emanaldia eta Deabru Beltzen “Les Tambours de Feu” ikuskizuna. Eguraldi txarraren ondorioz kaleko ikuskizunak bertan behera gelditu ziren, baina, bisitariek “Pintxotan Irunen barrena!” ekimenaz eta hiriko dendentako eta Oiasso Museoak lasterketaren harira eskainitako deskontu bereziez gozatzeko aukera izan zuten.\nHauteskunde Orokorrak Behobia-Donsotiaren egun berean egingo zirela jakin zenetik Irun zein Donostiako herritarren boto eskubidea bermatzeko plana martxan jarri zen. Honela, Irungo Hizkuntza Eskolan, Luis Mariano Gizarte Zentroa, Pio Baroja institutuan eta Elatzeta ikastetxean bozkatu behar zuten hiritarren pasabidea errazteko “bypass” izeneko igarobideak prestatu ziren.\nPosted in KirolakTagged Azaroa, bEHOBIA, Behobia-Donostia, Donostia, Gaintxurizketa, Hasiera, irun, irunero, kirolak, Kirolariak, Korrika, lasterketa\nSantiagotarrak, erronka berrien bila\nUranzu frontoiak ekintzez beterik amaituko du urtea\n“Erakundeei eskatuko nieke hain ezagunak ez diren kirolak sustatzea”\nPadura-pasaiaren iragana, oraina eta etorkizuna\nAlaia Gaztelumendi, artista: “Ilustrazioen bitartez marrazkia ideia indartsuekin elkartzea atsegin dut”


Energia aurrezteko domotika | Consumer\nEnergia aurrezteko domotika\nKontrol adimenduneko sistemak instalatuz gero, etxeko energia-kontsumoa murrizten da\nEgilea: Egilea azucena\nIrudia: Bruno de Souza Leão\nImagen: Bruno de Souza Leão\nDomotikak energia aurrezten eta arduraz kontsumitzen laguntzen du. Etxebizitzaren kudeaketa adimentsua da, eta, kasu gehienetan, gastu gutxiago egiten da elektrizitatean, uretan eta erregaietan, hala nola gasean. Argiztapen, klimatizazio, ur bero sanitario, ureztatze eta, are, etxetresna elektrikoen funtzionamendua eta pertsianen mugimendua kontrolatu eta automatizatzen ditu.\nGainera, kontsumoak monitorizatuz, azken erabiltzaileak etxeko energia-gastua ezagutzen du. Eskuratu lehen eskutik “zure ohiturak aldatzeko eta zure aurrezkia eta eraginkortasuna areagotzeko behar duzun informazioa”. Horixe da, gutxienez, “Nola aurreztu energia etxean domotika instalatuz” gidaliburuaren helburua. Gane en confort y seguridad”, Espainiako Domotika Elkarteak (CEDOM) Dibertsifikaziorako eta Energia Aurrezteko Institutuarekin (IDAE) lankidetzan egina eta AENORek argitaratua.\nBaliabide naturalak hobeto aprobetxatzea eta energia-faktura murriztea da asmoa. “Energiaren gida praktikoa. Kontsumo eraginkorra eta arduratsua” izeneko EDAIren arabera (2007an argitaratua), Espainiako familien energia-kontsumoa herrialdeko kontsumo osoaren %30 da: 900 euro urtean etxe bakoitzeko.\nDomotikaren sektorearen bilakaerak “era guztietako etxebizitzetarako irtenbideak” ekarri ditu, gida horretan jasotzen den moduan. Funtzionalitate gehiago daude, eta erabilera eta instalazioa erraztu egin dira. Kontsola eramangarria edo telebistaren agintea nahikoak dira sistema etxe barruan erabiltzeko. Nahi izanez gero, bulegotik kontrola daiteke Internet bidez, etxeko sarreratik bideo-atezain batekin, edo edozein lekutatik, telefono mugikorrarekin.\nKontsola eramangarri batetik, telebistako agintetik edo telefono mugikorretik erabil daiteke instalazioa\nArgiztapenaren kasuan, haren maila eguzki-argiaren, etxearen eremuaren (korridoreak, gelak) edo pertsonen presentziaren arabera egokitzeko balio du. “Une bakoitzeko beharretara egokitzen da”. Argiak automatikoki pizten eta itzaltzen dira, etxetik edo gelatik irtetean argiak piztuta gera ez daitezen.\nHalaber, olanen, pertsianen eta gortinen mugimendua kontrolatzen da, argia eta eguzki-energia ahalik eta gehien aprobetxatzeko. Berogailuaren tenperatura erregulatzen da, kanpoko tenperaturaren, eguneko orduaren, etxearen eremuaren edo gela batean dauden pertsonen arabera. Gainera, klimatizazioa aktibatuta dagoenean leiho bat irekita dagoela jakinarazten da.\nEtxetresna elektrikoei dagokienez, domotikak energiaren prezioa txikiagoa den orduetan programatzen du funtzionamendua, eta lehentasuna ez duten zirkuitu elektrikoak deskonekta ditzake, hala nola aire girotuarena, kontratatutako potentzia lortu aurretik. Matxurak ere hautematen ditu, hala nola gas-ihesa edo ur-ihesa, eta horrek hornidura etetea eragiten du, instalazioen mantentze-lanetan eragiten du, ureztaketa kontrolatzen du hezetasun- edo euri-sentsore baten bidez, eta uraren emaria eta tenperatura erregulatzen ditu.\nGuztira, Madrilen hegoaldera begira dagoen etxebizitza batean dagoen 20 m2-ko gela baten argiztapena eta tenperatura kudeatzen dituen sistema domotikoak %26ko energia-aurrezpena dakar; iturri adimendun batek, berriz, palanka batek baino %25 ur gehiago aurrezten du.\nUraren, erregaien eta elektrizitatearen kontsumoa monitorizatzeak etxebizitzako instalazioen kudeaketa pertsonalizatua dakar. “Lortutako informazioari esker, etorkizunean energia aurrezten da, eta jokabideak zuzentzen dira”, dio gidak.\nPortaera-jarraibideak zuzendu eta energia aurreztea optimiza daiteke\nEguzki-energia fotovoltaikoaren edo beste energia batzuen bidez elektrizitatea sortzeko sistemak dituzten etxebizitzek energia fotovoltaikoaren ekoizpena monitorizatu eta kudeatu dezakete, “une bakoitzean sarean zenbat energia sartzen den jakiteko”. Gainera, domotikak eguneroko, asteko eta hileko txostenak ematen ditu energia hori salduz lortzen diren diru-sarreren kudeaketa ekonomikoa egiteko.\nNeurrira egindako irtenbideak eskaintzen dira, etxe bakoitzaren beharren eta erabiltzaileen bizimoduaren arabera. Aukerak oso zabalak direnez, garrantzitsua da egoera partikularra aztertzea sistema egokia aurkitzeko. Kostuari dagokionez, domotizazio-mailaren araberakoa da, baina CEDOMek “hainbat eskaintza eskatu eta konparatzea” gomendatzen du, maila-taula batetik abiatuta.\naurrezki domotika energia etxe inteligente-eu


"Hezkuntza sistemek eraldaketa oso bat behar dute, egiturazkoa" - Busturialdeko Hitza : Busturialdeko Hitza\nMarije Fullaondo eta Olatz Egiguren.\nMarije Fullaondok eta Olatz Egigurenek (h)arian hezkuntza liburua aurkeztu zuten aurreko astean, Astran. Hezkuntza sistemaz hausnartzeko beharraz ohartuta, 2018an hasi ziren liburua garatzen: “Hezkuntza eredua lehertzear zegoela ikusita, iruditu zitzaigun ezkerreko independentismoak bazuela proposamen zehatz bat egiteko ordua”. Hala egin dute. Plaza Hutsetan batuta, euren proposamena ezagutzera eman eta ekarpenak jaso dituzte.\nEuskal hezkuntza irauli behar da. Hori da hausnarketa prozesuaren ondorioa?\nOlatz Egiguren: Ondorioetako bat bai, garrantzitsuena. Hausnarketa hasi genuenean ikusten genuen Euskal Herrian dauden hezkuntza sistema denek goia jo dutela, agortuta daudela. Orain arte egondako erronkei erantzun ezinean eta datozenei ere erantzuteko zailtasun handiekin daudela ikusten genuen, inertzia batean itota. Egiturazko egoera bat da hori, ez hobekuntza batzuekin konpontzen den kontua. Eraldaketa oso bat behar duen errealitatea da. Horregatik erroetara jo behar da, eta eraldaketa oso bati heldu behar zaio. Hori ez da egun batetik bestera egiten. Horregatik, gure hausnarketak hiru atal ditu: egoeraren azterketa, ezkerreko independentismoaren begiradatik landutako ipar estrategikoa eta bidea zelan egiteko atala. Ez da proposamen zehatza, marko zabal batean ezkerreko independentista askok egin dugun gogoeta bat baizik. Baina zehaztu ditugu ildo batzuk.\n2018an hasi zenuten prozesua. Ordutik, pandemia tarteko, hezkuntzaren egoera aldatu da.\nO.E.: Pandemiak agerian utzi ditu hezkuntzaren beharrizanak. Iaz, pandemia egoera heldu zenean ikusten genuen guk Harian lantzeko prozesuan aurrikusi genuena berretsi baino ez zela egiten. Errealitateak inoiz baino ageriago utzi du benetan hezkuntzaren egoera zein den. Horregatik, indar handiagoagaz diogu hezkuntza sistemak buelta bat behar duela. Ze, orain, oztopo eta muga asko daude, baina sartzen garen garai honetan datozen erronkak eta dauden aurreikustenak ez dira batere onak. Pentsatu behar dugu orain ditugun arazoak biderkatu egingo direla. Ez badugu gelditu gura, gauzak aldatzeko momentua da.\nEgungo ereduari arriskuak ikusten dizkiozue eta publikotasuna bilatu behar dela diozue.\nO.E.: Ezkerreko independentismoaren begietatik diagnostiko bat egin dugu hiru ardatzetan kokatuta: zapalduta dagoen nazio baten begiradatik, klase ikuspegitik eta genero perspektibatik. Ardatz horien baitan, hezkuntza sistemak aztertu ditugu, eta ikusi dugu zein den hezkuntzan zapalkuntza horietako bakoitzaren isla. Adierazle asko ikusi ditugu, eta ondorioztatu dugu ditugun hezkuntza sistemak guztiz segregatzaileak direla: aukera berdintasunik ez da bermatzen, eta kohesio soziala arriskuan dago, baita gure hizkuntza eta kultura ere. Sekulako etena dago gure kultura transmisioan, gure hezkuntza sistemak ez du euskalduntzen. Hori administrazioaren diagnostikoek ere agerian uzten dute.\nKrisi ekologikoaz ere ari zarete.\nO.E.: Krisi sistemiko batean gaude, eta halako krisi batean krisi ekologikoak sekulako garrantzia hartzen du. Gure hezkuntza sistemetan horri buruz zer egiten da? Agenda21 dago, erreziklatzen irakasten da… baina ez da nahikoa. Gauden egoerak askoz gehiago eskatzen du. Hezkuntzak horretan gehiago kontzientziatu beharko luke. Hezkuntzak horretan hezi beharko lituzke belaunaldi berriak, baina ez dago inolako erantzukidetasunik.\nAldaketa horretan, zein da eman beharreko lehen pausoa?\nMarije Fullaondo: Aldaketak gauzatzeko, ez daukagun burujabetza bat behar da. Baina lehenengo pausoa egoeraz jabetzea da. Diagnostiko bat egin dugu, eta hori ezagutarazi behar dugu. Hainbat neurri proposatu ditugu, herri hezitzaileen filosofia, esaterako. Hau da, herriko eragile eta espazio guztiak hezkuntza agente gisa ulertzea.\nKomunitatearen bultzadagaz publikotasun «eredu berria eraiki» behar dela diozue.\nO.E.: Eredu publikoa goitik beherako zerbaiten moduan ulertzen da Espainian eta Frantzian. Erabaki denak zentralizatuta dituzte, eta agindutakoa bete behar da. Horrek burokrazia, inposaketa, parte hartze eza dakar. Guk ez dugu horrela ulertzen gizartea. Demokrazia zuzenaren aldeko apustua egiten dugu. Horregatik gure apustua hezkuntzan komunitarioa da: elkarregaz pentsatu behar da ze hezkuntza beharrizan ditugun leku bakoitzean. Ez delako gauza bera Gernikan edo Maulen. Administrazioak irizpide jakin batzuk jarri beharko ditu, curriculum mailan, hezkuntza mailan…, eta horrek ziurtatu beharko ditu, baina horren garapena, modu deszentralizatuan, herrietan egin behar da.\nEta hori garatzen ari zarete herritik, dena aldatzeko.\nM.F.: Tokian tokitik hasi gura dugu. Ideiak daude, baina horiek gauzatu egin behar dira, eta lekuan lekuko bizilagunek bakarrik dakite euren herrian zer egin daitekeen eta zer ez.\nO.E.: Eremu guztietatik egin behar da lan. Egoeraz jabetuta, aktibaziorako jauzia emateko orduan, tokian tokiko plangintzetatik hasi behar da pausoak ematen. Herrietan hezkuntza mahaiak sortu beharko lirateke, eta elkarlanean egin behar da lan. Herri honek daukan egoera eta datozen erronkak aintzat hartuta zerbait egingo bada, edo herri bulkada sendo bategaz egiten da edo ez da egiten. Izan ere, hezkuntza eredu deszentralizatu baten alde egin nahi dugu, eta tokiko erakundeei ahalmen gehiago eman. Leku batzuetan egongo dira aukerak, hezkuntza komunitateak, herri eragileek eta udalek elkarlanean gauzak egiteko. Beste leku batzuetan ez, baina bultzatu egin behar dira.\nHorretarako, ze egin behar da?\nO.E.: Horrek eskatzen du egun ditugun zatiketa eta hausturak gainditzea eta adostasun sozial berri bat eraikitzea. Aliantzak eraiki behar dira. Gauza asko dago egiteko, baina ez da itxaron behar. Guk irudikatzen dugun eredu horrek estatu bat behar du, behar du erabakitzeko gaitasun bat eta erabakitzen den hori gauzatzeko ahalmena. Hori ez dugu bihar lortuko, baina ez da zain egon behar. Ez daukagu itxaroteko aukerarik, bestela gure diagnostikoak dioen moduan, pikutara joango gara. Orain hasi behar da herri bulkada gorpuzten. Bide horretan ahalik eta jende gehien batu behar da, eta ahalik eta hezkuntza mugimendu aktibo bat gorpuztu. Hala, egunen batean helduko da erabakitzeko gaitasuna.\nHezkuntza subirautza aldarrikatzen duzue. Ze ekarriko luke?\nM.F.: Dena aldatuko luke. Momentu honetan, bi estatuk euren interesetan egindako hezkuntza sistema eta publikotasun sistema dauzkagu. Horiek ez daude Euskal Herriarengan pentsatzen. Burujabetasunak guk geuk gure beharretatik abiatutako eredu bat emango liguke, gure nahiak aurrera eramateko guk pentsatu, diseinatu, antolatu eta eraikitako eredua. Guk kudeatuko genukeen sistema bat. ‘Guk’ diogunean euskal herritar guztiok diogu, denon artean. Hezkuntza komunitate osoak. Herri hezitzaileen ikuspuntutik denok gara komunitatea. Eta horren baitan, baita ere, publikotasun eredu berri eta propio bat emango liguke. Publikotasun berria komunitatearen eta administrazioaren hibridazio modura ikusten dugu. Hori, gainera, ez da hezkuntzarako bakarrik egiten dugun proposamen bat, eredu horrek markatuko lukeelako nolako estatugintza egin gura dugun. Eztabaida oso potoloa da, eta horri heldu behar diogu.


- Espediente elektronikoak eta dokumentuak kudeatzeko Tresnak PAe\nSargune orokor horretan ofiziala ENI balidatzailea\nDokumentuak eta espedienteak elektronikoak jartzeko laguntza dute, ENI (elkarreragingarritasunerako eskema nazionala) aldizkari bat argitaratu da baliozkotzailea sarbidean, oro har.\nEgiaztatzailea, ematen duenez, edo dokumentu bat dago, bai eta edukiak egiaztatzea eskatzen dituen gutxieneko baldintzak betetzen Dokumentuak formatu Espedientea aztertu eta arau teknikoak, hurrenez hurren.\nSargune orokor ofizialean ikus balidatzailea\nINSIDE sustatuta, administrazio digitalaren idazkaritza nagusiari, espediente elektronikoak eta dokumentuak kudeatzeko sistema bat da, bi baldintzak betetzen dituzten eta / edo izan almacenarse obtenerse elkarreragingarritasun-eskema nazionala eta haren arau tekniko moduan.\nEtapari dagozkion funtzioak ditu, aurretik fitxategia gorde gabe.\nLineako zerbitzua moduan erabil daiteke, produktu eta zerbitzuen bidez. izan ere, horrela jartzen EUPL baimenarekin.\nKonponbidea duen CTT INSIDE.\n- Espediente Elektronikoa plataformaren @Doc zerbitzuak\n- Espediente Elektronikoa plataformaren @Doc zerbitzuak, kultura ministerioa eta, lurralde-administrazioak garatu du, egun kultura ministerioa, eta berdintasun harremanak Eten da; horri esker, plataforma horizontal zerbitzuen bezero diren aplikazioei espediente elektroniko horretan erraz sartzeko eskakizun gehienak espediente elektroniko bidez aztertu diren arau teknikoak, dokumentu elektronikoa, estandarren katalogoa, dokumentu digitalizatu, sinatu eta - ziurtagiriak, eta benetako bihurtzen da, eta erregistroko idazpenak datu-eredu trukatzeko erakundeen artean.\nProduktu aske moduan erabil daiteke EUPL baimenarekin izan baita.\nKontsulta honetan konponbide @doc CTT\nBehin betiko artxibatzeko webeko aplikazio bat da espedienteak eta agiriak artxibatzeko elektronikoak, irudian 4 buruz xedatutakoa betetzen dituen / 2010 errege dekretuan eta urtarrilaren 8ko arautzen duenak, administrazio elektronikoaren esparruan elkarreragingarritasun eskema nazionala.\nFitxategia sortzeko behar diren tresnak eskaintzen ditu administrazio eta kudeaketa sistema batek super-administrador zentroen Fitxategia sail anitzekoa eta gure kudeaketari dagozkion sartzea Fitxategia aplikazio elektroniko horiek bidalitako dokumentuak eta espedienteak.\nKontsulta artxibatzeko ebazpena, CTT


Hego Txinako tigre - Wikipedia, entziklopedia askea.\n1Tigre txinatarraren naturara buelta\nHego Txinako tigre\nGalzori larrian, agian desagertua basatian (IUCN 3.1)\nAzpiespeziea Panthera tigris amoyensis\nHego Txinako tigrea edo Amoy tigrea (Panthera tigris amoyensis) desagertzeko zorian dagoen tigrea da. Gaur egun bizileku naturalean 10-30 ale bizi direla uste da eta 60 ale babestokietan . Bere jatorrizko bizilekua Txinako baso eta zelaiak ziren, baina hortik 1994an desagertu zen. CANTON ZOOak tigre hauen zelulak gordetzen hasi da, behin betiko ez desagertzeko.\nBere ezaugarriak, oso berdintsuak dira lehenago Siberian bizi izan zen beste espezie batena. Espezie nahiko handia da; arrak gehienez 170kg eta emeak 112kg. Luzeran, arrak 2,45 m buztanetik burura eta emeak 2,30m. Ilea laranja kolorekoa dauka eta marra beltzak beste espezieek baino banatuagoak .\n1959an 4000 buru zeuden Heibei probintzia eta Hong Kong lurraldeen artean banatuta. Baina 17 urteetan 200 aletara murriztu zen populazioa. 1981an CITES hitzarmenak desagertzeko arriskudun azpiespezietzat hartu zuen eta 1988an gobernu txinatarrak animali babestuen zerrendan sartu zuen.\n1 Tigre txinatarraren naturara buelta\nTigre txinatarraren naturara buelta[aldatu | aldatu iturburu kodea]\n«Save Chinàs Tigers» erakunde ingeles-hegoafrikarrak eta «Chinese Tigers South Africa» akordio bat sinatu zuten tigre batzuk Hegoafrikako erreserba batera eramateko; naturan irauteko gauza batzuk ikasteko. Proiektu honen azken helburua tigreak naturara bueltatzea zen.\nBaserritar batzuen esanetan 2 metrotako tigre bat ikusi zuten pasa den ekainean. Hau egiaztatzeko 30 zoologoko talde bat Zhenping y Pingli lurraldeetan aztarnak jarraitzen ari izan dira. Zoologoak esan dute tigreen aztarnak ikusi dituztela, entzun dituztela eta baieztatu dute tigre basatiak daudela. Baina bakarrik 10 buru daude eta desagertzeko arriskuan dauden animalien zerrendako lehen felinoa da.\n↑ http://animali.blogsome.com/2007/04/25/tigre-bat-txinatik-hegoaldeko-afrikara-dijo-larrua-jotzea/trackback/[Betiko hautsitako esteka]\nEspezieak: Panthera tigris amoyensis\nOrriaren azken aldaketa: 21 otsaila 2021, 06:08.